Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση ενωσιακού συστήματος αυτοπιστοποίησης της δέουσας επιμέλειας όσον αφορά την αλυσίδα εφοδιασμού των υπεύθυνων εισαγωγέων κασσιτέρου, τανταλίου και βολφραμίου, των μεταλλευμάτων τους, καθώς και χρυσού, που προέρχονται από περιοχές συγκρούσεων και υψηλού κινδύνου /* COM/2014/0111 final - 2014/0059 (COD) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Αιτιολόγηση και στόχοι της πρότασης Ο κύριος στόχος της παρούσας πρότασης είναι να συμβάλει στη μείωση της χρηματοδότησης ένοπλων ομάδων και δυνάμεων ασφαλείας[1] μέσω των εσόδων ορυκτών από περιοχές που πλήττονται από συγκρούσεις και περιοχές υψηλού κινδύνου, υποστηρίζοντας και προωθώντας περαιτέρω τις πρακτικές υπεύθυνου πορισμού των εταιρειών της ΕΕ αναφορικά με τον κασσίτερο, το ταντάλιο, το βολφράμιο και τον χρυσό που προέρχονται από τις εν λόγω περιοχές. Η πρόταση στηρίζεται πάνω στα υφιστάμενα διεθνή πλαίσια και αρχές για τη δέουσα επιμέλεια. Γενικό ιστορικό Σήμερα, υπάρχουν διεθνή μέτρα για την προώθηση του υπεύθυνου πορισμού ορυκτών σε περιοχές που διατρέχουν κίνδυνο ή που πλήττονται από ένοπλες συγκρούσεις. Τα δύο πιο γνωστά μέτρα θεσπίστηκαν το 2011 και το 2010 αντίστοιχα: οι κατευθυντήριες γραμμές του ΟΟΣΑ για τη δέουσα επιμέλεια όσον αφορά την υπεύθυνη διαχείριση των αλυσίδων εφοδιασμού ορυκτών από περιοχές που πλήττονται από συγκρούσεις και περιοχές υψηλού κινδύνου (Κατευθυντήριες γραμμές ΟΟΣΑ για τη δέουσα επιμέλεια) και το τμήμα 1502 του νόμου «Dodd Frank Wall Street Reform and Consumer Protection Act» των Ηνωμένων Πολιτειών. Το πρώτο μέτρο δεν αναφέρεται σε συγκεκριμένη χώρα ή περιοχή και καθορίζει τη διαδικασία που πρέπει να ακολουθείται από τις χώρες που ενδιαφέρονται ν' αναπτύξουν πρακτικές υπεύθυνου πορισμού υλικών. Ενώ πρωταρχικά προορίζεται για εταιρείες που υπόκεινται σε δικαιοδοσίες του ΟΟΣΑ, οι κατευθυντήριες γραμμές για τη δέουσα επιμέλεια, αποτελούν επίσης πηγή έμπνευσης που προσελκύουν τη συμμετοχή εταιρειών που επιτελούν σημαντικές λειτουργίες επεξεργασίας ή εμπορίας στην εφοδιαστική αλυσίδα του χρυσού, του τανταλίου και του κασσιτέρου. Το 2011, η ΕΕ ανέλαβε πολιτική δέσμευση στο πλαίσιο του ΟΟΣΑ για την υποστήριξη της περαιτέρω υιοθέτησης των κατευθυντήριων γραμμών. Ο νόμος Dodd-Frank εστιάζεται στη Λαϊκή Δημοκρατία του Κονγκό (ΛΔΚ) και εννέα όμορες χώρες. Το τμήμα 1502 του νόμου απαιτεί οι εταιρείες που είναι εισηγμένες σε χρηματιστήρια των ΗΠΑ και που χρησιμοποιούν «ορυκτά από ζώνες συγκρούσεων»[2] να υποβάλλουν έκθεση στην Επιτροπή Χρηματιστηρίου αναφορικά με την προέλευση αυτών των ορυκτών και τα μέτρα για την εφαρμογή της δέουσας επιμέλειας. Για τις εκθέσεις αυτές απαιτείται εκτεταμένη έρευνα στην αλυσίδα εφοδιασμού. Οι εισηγμένες στο χρηματιστήριο των ΗΠΑ εταιρείες στρέφονται όλο και περισσότερο προς τους προμηθευτές τους, συμπεριλαμβανομένων και εκείνων στην ΕΕ, για σχετικές πληροφορίες και αποδεικτικά στοιχεία εφαρμογής της δέουσας επιμέλειας. Μία από τις απαντήσεις των επιχειρήσεων στον νόμο ήταν να ανακατευθυνθεί το εμπόριο μακριά από την Κεντρική Αφρική, επιφέροντας επιπτώσεις στις τοπικές αγορές χρυσού, κασσιτέρου, τανταλίου και βολφραμίου. Ορυκτά που εξορύσσονται νομίμως φτάνουν με κάποια δυσκολία στις αγορές των ΗΠΑ και της ΕΕ. Το εμπόριο ορυκτών που προέρχονται από ζώνες συγκρούσεων είναι πολύ καλά τεκμηριωμένο στην περίπτωση της ΛΔΚ και αποτελεί αντικείμενο του ψηφίσματος 1952 (2010) του Συμβουλίου Ασφαλείας των Ηνωμένων Εθνών. Ωστόσο, υπάρχουν άφθονες περιπτώσεις σε άλλα μέρη της Αφρικής, στην Ασία και τη Λατινική Αμερική, και για το θέμα λαμβάνονται μέτρα και εκτός του ΟΟΣΑ. Τον Ιούνιο του 2013, οι ηγέτες της G8 εξέφρασαν τη δέσμευσή τους[3] για αύξηση της διαφάνειας στην εξορυκτική βιομηχανία. Με βάση τα παραπάνω, η Ευρωπαϊκή Επιτροπή και η Ύπατη Εκπρόσωπος εργάζονται για την ανάπτυξη ενός ολοκληρωμένου πλαισίου για τον υπεύθυνο πορισμό ορυκτών στην ΕΕ. Το έργο αυτό αποτελεί συνέχεια του ψηφίσματος του Ευρωπαϊκού Κοινοβουλίου το 2010, με το οποίο καλείται η ΕΕ να νομοθετήσει ακολουθώντας τα όσα προβλέπει η νομοθεσία των ΗΠΑ καθώς και δύο ανακοινώσεις από το 2011 και το 2012[4], με τις οποίες ανακοινώθηκε η πρόθεση της Επιτροπής να διερευνήσει τρόπους βελτίωσης της διαφάνειας στην εφοδιαστική αλυσίδα. Αυτή η νομοθετική πρόταση θα συνοδεύεται, ως εκ τούτου, από μια ανακοίνωση σχετικά με άλλα μέτρα πολιτικής που μπορούν να χρησιμοποιηθούν για την αντιμετώπιση του προβλήματος σε όσο το δυνατόν μεγαλύτερο εύρος. Ισχύουσες διατάξεις στον τομέα της πρότασης Υφιστάμενες πρωτοβουλίες της ΕΕ σε σχέση με τους φυσικούς πόρους, την οικονομική διαφάνεια και την ειδική - υπό το πρίσμα των συγκρούσεων - διαχείριση του διεθνούς εμπορίου διαμαντιών και της δασοκομίας: – Κανονισμός (ΕΚ) αριθ. 2368/2002 του Συμβουλίου, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών – Κανονισμός (ΕE) αριθ. 995/2010 του Ευρωπαϊκού Κοινοβουλίου και του Συμβουλίου της 20ής Οκτωβρίου 2010 για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά – Οδηγία 2013/34/EE του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις ετήσιες οικονομικές καταστάσεις, τις ενοποιημένες οικονομικές καταστάσεις και συναφείς εκθέσεις επιχειρήσεων ορισμένων μορφών, την τροποποίηση της οδηγίας 2006/43/ΕΚ του Ευρωπαϊκού Κοινοβουλίου και του Συμβουλίου και την κατάργηση των οδηγιών 78/660/EOK και 83/349/ΕΟΚ του Συμβουλίου Συνοχή με τις άλλες πολιτικές και στόχους της Ένωσης Η πρόταση συνάδει με στόχους της εξωτερικής πολιτικής της ΕΕ και της αναπτυξιακής στρατηγικής για καλύτερη διακυβέρνηση, βιώσιμη διαχείριση και επιβολή της νομοθεσίας σε ό, τι αφορά την εκμετάλλευση των φυσικών πόρων σε περιοχές εξόρυξης ορυκτών υψηλού κινδύνου που πλήττονται από συγκρούσεις, καθώς και με την επιχειρηματική πολιτική της ΕΕ και τις πολιτικές εταιρικής κοινωνικής ευθύνης, οι οποίες συνιστούν στις εταιρείες να μετριάσουν τις επιπτώσεις που ενδεχομένως να έχουν στην κοινωνία και, ως εκ τούτου, να δώσουν ιδιαίτερη προσοχή σε τυχόν παραβιάσεις των ανθρωπίνων δικαιωμάτων. 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Διαβούλευση με τα ενδιαφερόμενα μέρη Στο διάστημα Δεκέμβριος 2012 – Ιούνιος 2013 διενεργήθηκαν ευρείες διαβουλεύσεις που περιελάμβαναν έναν διαδικτυακό δημόσιο διάλογο και πολυάριθμες συνεδριάσεις με τα ενδιαφερόμενα μέρη. Μία μελέτη αξιολόγησης του κόστους συμμόρφωσης με τη δέουσα επιμέλεια, των οφελών και των σχετικών επιδράσεων σε επιλεγμένους φορείς εκμετάλλευσης σε σχέση με τον υπεύθυνο πορισμό ορυκτών, ολοκληρώθηκε στα μέσα Σεπτεμβρίου 2013. Η σύνοψη των αποτελεσμάτων της δημόσιας διαβούλευσης και η τελική έκθεση της μελέτης αξιολόγησης διατίθενται στον δικτυακό τόπο της Επιτροπής παράλληλα με την παρούσα πρόταση. Η Επιτροπή προέβη σε εκτίμηση των επιπτώσεων των προτεινόμενων επιλογών πολιτικής, λαμβάνοντας υπόψη τα αποτελέσματα της δημόσιας διαβούλευσης και της μελέτης αξιολόγησης, τα οποία οδήγησαν στη δημοσίευση έκθεσης. Εξετάστηκαν οι ακόλουθες έξι επιλογές : · Επιλογή 1 – Αυτόνομη ανακοίνωση της ΕΕ Η επιλογή αυτή περιλαμβάνει τα ακόλουθα μέτρα που πρέπει να περιλαμβάνονται σε κοινή ανακοίνωση της Επιτροπής και της Ύπατης Εκπροσώπου: i) τα εθνικά σημεία επαφής (NCP) και το δίκτυο Enterprise Europe Network (EEN) συνηγορούν υπέρ της υιοθέτησης των κατευθυντήριων γραμμών του ΟΟΣΑ για τη δέουσα επιμέλεια· ii) δημόσιες συμβάσεις της ΕΕ: εφαρμογή ρητρών εκτέλεσης στις δημόσιες συμβάσεις της Επιτροπής και των κρατών μελών της ΕΕ για σχετικά προϊόντα (π.χ. υπολογιστές, κινητά τηλέφωνα)· iii) οικονομική βοήθεια στα υπάρχοντα προγράμματα του ΟΟΣΑ· iv) στήριξη της Επιτροπής σε «επιστολές δήλωσης προθέσεων» από την ευρωπαϊκή βιομηχανία και v) διακυβερνητικές δράσεις. · Επιλογή 2 – Προσέγγιση «μη δεσμευτικού δικαίου» Η επιλογή αυτή συνδυάζει τα μέτρα της επιλογής 1 με μια σύσταση του Συμβουλίου για την αύξηση της ευαισθητοποίησης και την προώθηση της εθελοντικής υιοθέτησης των κατευθυντήριων γραμμών του ΟΟΣΑ για τη δέουσα επιμέλεια από επιχειρήσεις της ΕΕ, ιδίως για τις επιχειρήσεις οι οποίες δεν υπόκεινται ήδη σε υποχρεωτικό καθεστώς τρίτης χώρας. · Επιλογή 3 - Κανονισμός για τη θέσπιση υποχρεώσεων δυνάμει μιας πιστοποίησης ως «υπεύθυνος εισαγωγέας ΕΕ» βάσει των κατευθυντήριων γραμμών του ΟΟΣΑ για τη δέουσα επιμέλεια - ΣΕ ΕΘΕΛΟΝΤΙΚΗ ΒΑΣΗ Η επιλογή αυτή συνδυάζει τα μέτρα που περιγράφονται στην επιλογή 1, με έναν κανονισμό που απευθύνεται σε όλους τους εισαγωγείς μεταλλευμάτων και μετάλλων κασσιτέρου, τανταλίου και βολφραμίου, καθώς και χρυσού, της ΕΕ, ανεξάρτητα από την προέλευση των προϊόντων. Ο κανονισμός βασίζεται στις κατευθυντήριες γραμμές του ΟΟΣΑ για τη δέουσα επιμέλεια για τον ορισμό των υποχρεώσεων για τους εισαγωγείς της ΕΕ που επιλέγουν να αυτοπιστοποιούνται ως υπεύθυνοι εισαγωγείς μεταλλευμάτων και μετάλλων κασσιτέρου, τανταλίου και βολφραμίου, καθώς και χρυσού, της ΕΕ, βάσει υπεύθυνης δήλωσης συμμόρφωσης. Παρόλο που ο κανονισμός είναι προαιρετικός, οι εισαγωγείς της ΕΕ που επιλέγουν την αυτοπιστοποίηση υποχρεούνται να ενσωματώσουν όλα τα στοιχεία των κατευθυντήριων γραμμών του ΟΟΣΑ για τη δέουσα επιμέλεια στο σύστημα διαχείρισής τους με τους εξής τρόπους: i) διατήρηση ενός συστήματος ελέγχων και διαφάνειας στην αλυσίδα εφοδιασμού ορυκτών, που περιλαμβάνει μεταξύ άλλων τη χώρα προέλευσης του ορυκτού και τα μεταλλουργεία/εγκαταστάσεις εξευγενισμού· ii) προσδιορισμό και εκτίμηση της επικινδυνότητας στην αλυσίδα εφοδιασμού έναντι του μοντέλου πολιτικής για τις αλυσίδες εφοδιασμού του ΟΟΣΑ· iii) σχεδιασμό και εφαρμογή στρατηγικής για αντιμετώπιση των προσδιορισμένων κινδύνων· iv) απόδειξη ελέγχου από ανεξάρτητο τρίτο μέρος όσον αφορά τη δέουσα επιμέλεια της αλυσίδας εφοδιασμού· και v) δημοσιοποίηση της έκθεσης σχετικά με την άσκηση της δέουσας επιμέλειας όσον αφορά την αλυσίδα εφοδιασμού. Ο εισαγωγέας της ΕΕ που αυτοπιστοποιείται απαιτείται να κοινοποιεί ετησίως στις αρμόδιες αρχές του κράτους μέλους την ταυτότητα και τη γεωγραφική θέση των μεταλλουργείων/εγκαταστάσεων εξευγενισμού στην αλυσίδα εφοδιασμού του. Σε αυτή τη βάση, θα καταρτιστεί κατάλογος, σε επίπεδο ΕΕ, υπεύθυνων μεταλλουργείων/εγκαταστάσεων εξευγενισμού με έδρα στην ΕΕ ή που τροφοδοτούν την ΕΕ. Το καθεστώς θα αξιολογηθεί μετά από τρία έτη, ή νωρίτερα σε περίπτωση που το επιτρέψουν τα διαθέσιμα στοιχεία, και τα αποτελέσματα θα χρησιμεύσουν για τις ανάγκες λήψης αποφάσεων σχετικά με τη μελλοντική διαμόρφωση της πρωτοβουλίας της ΕΕ και για τροποποιήσεις του ρυθμιστικού πλαισίου, το οποίο πλαίσιο θα καταστεί, ενδεχομένως, υποχρεωτικό, με βάση περαιτέρω εκτίμηση των επιπτώσεων. · Επιλογή 4 - Κανονισμός για τη θέσπιση υποχρεώσεων δυνάμει μιας πιστοποίησης ως «υπεύθυνος εισαγωγέας ΕΕ» βάσει των κατευθυντήριων γραμμών του ΟΟΣΑ για τη δέουσα επιμέλεια - ΣΕ ΥΠΟΧΡΕΩΤΙΚΗ ΒΑΣΗ Η επιλογή αυτή συνδυάζει τα μέτρα που περιγράφονται στην επιλογή 1 με μια υποχρεωτική έκδοση του κανονισμού που περιγράφεται στην επιλογή 3, βάσει του οποίου όλοι οι εισαγωγείς μεταλλευμάτων και μετάλλων κασσιτέρου, τανταλίου και βολφραμίου, καθώς και χρυσού, της ΕΕ θα υπόκεινται στις υποχρεώσεις που προβλέπονται στον κανονισμό. · Επιλογή 5 - Οδηγία για τη θέσπιση υποχρεώσεων των επιχειρήσεων που είναι εισηγμένες σε χρηματιστήρια της ΕΕ βάσει των κατευθυντήριων γραμμών του ΟΟΣΑ για τη δέουσα επιμέλεια Η επιλογή αυτή συνδυάζει τα μέτρα που περιγράφονται στην επιλογή 1 με μια οδηγία που αφορά 1.000 περίπου εταιρείες που είναι εισηγμένες σε χρηματιστήρια της ΕΕ οι οποίες χρησιμοποιούν κασσίτερο, ταντάλιο, βολφράμιο και χρυσό, ανεξάρτητα από την προέλευσή του, στην αλυσίδα εφοδιασμού τους. Η οδηγία θα καθορίζει τις υποχρεώσεις για επιχειρήσεις που είναι εισηγμένες σε χρηματιστήρια της ΕΕ να ενσωματώσουν τις κατευθυντήριες γραμμές του ΟΟΣΑ για τη δέουσα επιμέλεια στο σύστημα διαχείρισής τους με i) τη διατήρηση ενός συστήματος ελέγχων και διαφάνειας όσον αφορά την αλυσίδα εφοδιασμού ορυκτών, το οποίο περιλαμβάνει μεταξύ άλλων τη χώρα προέλευσης του μεταλλεύματος και τα μεταλλουργεία/τις εγκαταστάσεις εξευγενισμού· ii) τον προσδιορισμό και την εκτίμηση της επικινδυνότητας στην αλυσίδα εφοδιασμού έναντι του μοντέλου πολιτικής για τις αλυσίδες εφοδιασμού του ΟΟΣΑ· iii) τον σχεδιασμό και την εφαρμογή στρατηγικής για αντιμετώπιση των προσδιορισμένων κινδύνων· iv) την απόδειξη ελέγχου από ανεξάρτητο τρίτο μέρος όσον αφορά τη δέουσα επιμέλεια της αλυσίδας εφοδιασμού της εταιρείας που είναι εισηγμένη σε χρηματιστήριο της ΕΕ· και v) τη δημοσιοποίηση της έκθεσης σχετικά με την άσκηση της δέουσας επιμέλειας όσον αφορά την αλυσίδα εφοδιασμού. Οι επιχειρήσεις που είναι εισηγμένες σε χρηματιστήρια της ΕΕ θα πρέπει να κοινοποιούν στις αρμόδιες αρχές των κρατών μελών τα αποτελέσματα του ελέγχου που πραγματοποίησε το ανεξάρτητο τρίτο μέρος. · Επιλογή 6 - Απαγόρευση των εισαγωγών όταν οι εισαγωγείς ορυκτών μεταλλευμάτων της ΕΕ δεν αποδεικνύουν ότι συμμορφώνονται με τις κατευθυντήριες γραμμές του ΟΟΣΑ για τη δέουσα επιμέλεια Αυτή η επιλογή αποτελείται από τα μέτρα που περιγράφονται στην επιλογή 1 και, επιπλέον, απαιτεί από τους εισαγωγείς της ΕΕ να αποδεικνύουν υποχρεωτικά συμμόρφωση με τις κατευθυντήριες γραμμές του ΟΟΣΑ για τη δέουσα επιμέλεια. Οι εισαγωγείς που υποβάλλουν στις τελωνειακές αρχές των κρατών μελών αποδεικτικά στοιχεία σχετικά με τη συμμόρφωση θα έχουν το δικαίωμα πρόσβασης στην αγορά της ΕΕ. Η επιλογή αυτή ακολουθεί την προσέγγιση του καθεστώτος πιστοποίησης της διαδικασίας Κίμπερλυ, που αφορά το εμπόριο ακατέργαστων διαμαντιών, και του κανονισμού (ΕΚ) αριθ. 2368/2002 του Συμβουλίου, της 20ής Δεκεμβρίου 2002, που βασίζεται στο άρθρο 133 της συνθήκης ΕΚ (νυν άρθρο 207 της ΣΛΕΕ), το οποίο ορίζει τους κανόνες που ισχύουν για τις εισαγωγές και εξαγωγές ακατέργαστων διαμαντιών. Στην περίπτωση αυτή, μια διεθνής συμφωνία υποστηρίζει την απαγόρευση εισαγωγής των λεγόμενων «διαμαντιών πολέμου». 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Περίληψη της προτεινόμενης ενέργειας Προτεινόμενη ενέργεια είναι η επιλογή 3. Εστιάζεται σε όλες τις ευρωπαϊκές επιχειρήσεις που εισάγουν κασσίτερο, ταντάλιο και βολφράμιο, τα μεταλλεύματα τους, και χρυσό στην αγορά της ΕΕ. Καθορίζει τους όρους για την αυτοπιστοποίησή τους ως υπεύθυνους εισαγωγείς των ορυκτών και μετάλλων στο πεδίο εφαρμογής της. Η πρόταση βασίζεται σε ένα πλαίσιο δέουσας επιμέλειας που επιτρέπει στους εισαγωγείς της ΕΕ να εφαρμόζουν τις αρχές και τις διαδικασίες που ορίζονται στις κατευθυντήριες γραμμές του ΟΟΣΑ για τη δέουσα επιμέλεια, αντιμετωπίζοντας έτσι τον κίνδυνο χρηματοδότησης ένοπλων ομάδων και δυνάμεων ασφαλείας και περιορίζοντας άλλες δυσμενείς επιπτώσεις, συμπεριλαμβανομένων σοβαρών καταχρήσεων σε σχέση με την εξόρυξη, τη μεταφορά ή το εμπόριο των ορυκτών στο πεδίο εφαρμογής της. Το πλαίσιο δέουσας επιμέλειας απαιτεί από τους υπεύθυνους εισαγωγείς των ορυκτών και μεταλλευμάτων, εντός του πεδίου εφαρμογής του κανονισμού, να καθιερώσουν ένα ισχυρό εταιρικό σύστημα διαχείρισης· να εντοπίζονται και να αξιολογούνται οι κίνδυνοι στην εφοδιαστική αλυσίδα· να σχεδιαστεί και να εφαρμοστεί στρατηγική για την αντιμετώπιση των προσδιορισμένων κινδύνων· να διεξάγονται ανεξάρτητοι έλεγχοι της δέουσας επιμέλειας στην εφοδιαστική αλυσίδα από τρίτα μέρη σε προσδιορισμένα σημεία της εφοδιαστικής αλυσίδας· και να δημοσιοποιείται έκθεση σχετικά με την άσκηση της δέουσας επιμέλειας όσον αφορά την αλυσίδα εφοδιασμού. Επιπλέον, οι υπεύθυνοι εισαγωγείς των εν λόγω ορυκτών και μεταλλευμάτων οφείλουν να καθιστούν διαθέσιμες σε ετήσια βάση, ανάλογα με την περίπτωση, την ταυτότητα όλων των μεταλλουργείων και/ή των εγκαταστάσεων εξευγενισμού που τις παρέχουν, καθώς και να παρέχουν διαβεβαιώσεις από ανεξάρτητους ελέγχους τρίτων μερών και να τις μεταβιβάσουν στις αρμόδιες αρχές των κρατών μελών και στους κατάντη αγοραστές, λαμβάνοντας δεόντως υπόψη το επιχειρηματικό απόρρητο και άλλα προβλήματα στον ανταγωνισμό. Στόχος της πρότασης είναι να συμβάλει στη μείωση της χρηματοδότησης ένοπλων ομάδων και δυνάμεων ασφαλείας μέσω των εσόδων ορυκτών από περιοχές που πλήττονται από συγκρούσεις και περιοχές υψηλού κινδύνου, ενθαρρύνοντας τους επιχειρηματίες της ΕΕ που εισάγουν τα ορυκτά και τα μέταλλα στα πλαίσιο του πεδίου εφαρμογής του κανονισμού σε αυτές τις περιοχές, να το πράξουν με υπευθυνότητα και να διευκολύνουν τις προσπάθειες για δέουσα επιμέλεια των κατάντη αγοραστών. Βάσει των πληροφοριών που κοινοποιούνται στις αρμόδιες αρχές, η ΕΕ δημοσιεύει κάθε χρόνο, μετά από διαβούλευση με τον ΟΟΣΑ, κατάλογο υπεύθυνων μεταλλουργείων και εγκαταστάσεων εξευγενισμού που πορίζονται ορυκτά σύμφωνα με τον κανονισμό. Νομική βάση Το άρθρο 207 της Συνθήκης για τη λειτουργία της Ευρωπαϊκής Ένωσης. Οι αρχές της επικουρικότητας και της αναλογικότητας Η πρόταση εμπίπτει στην αποκλειστική αρμοδιότητα της Ένωσης. Ως εκ τούτου, δεν εφαρμόζεται η αρχή της επικουρικότητας. Ωστόσο, θα πρέπει να σημειωθεί ότι, υπό το πρίσμα των προβλημάτων που περιγράφονται πιο πάνω, η ανάληψη δράσης σε επίπεδο ΕΕ παρέχει περισσότερη κρίσιμη μάζα και παγκόσμια επιρροή σε σχέση με τη μεμονωμένη δράση των κρατών μελών. Η αρχή της αναλογικότητας απαιτεί κάθε παρέμβαση να είναι στοχοθετημένη και να μην υπερβαίνει το μέτρο που είναι αναγκαίο για την επίτευξη των στόχων. Η αρχή αυτή εφαρμόσθηκε κατά την εκπόνηση της παρούσας πρότασης, από τον προσδιορισμό και την αξιολόγηση των εναλλακτικών επιλογών πολιτικής έως την κατάρτιση της νομοθετικής πρότασης. Επιλογή του μέσου Το προτεινόμενο μέσο είναι ένας κανονισμός για τη διασφάλιση του υψηλότερου δυνατού επιπέδου εναρμόνισης σε όλα τα κράτη μέλη καθώς και τη διασφάλιση επαρκούς εξουσίας επί των συμμετεχόντων φορέων και επιρροής σε σχέση με τον εντοπισμό μεταλλουργείων και εγκαταστάσεων εξευγενισμού. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Η παρούσα πρόταση έχει περιορισμένες δημοσιονομικές επιπτώσεις στον προϋπολογισμό της Ένωσης για διοικητικούς σκοπούς. 2014/0059 (COD) Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση ενωσιακού συστήματος αυτοπιστοποίησης της δέουσας επιμέλειας όσον αφορά την αλυσίδα εφοδιασμού των υπεύθυνων εισαγωγέων κασσιτέρου, τανταλίου και βολφραμίου, των μεταλλευμάτων τους, καθώς και χρυσού, που προέρχονται από περιοχές συγκρούσεων και υψηλού κινδύνου ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Ο φυσικός ορυκτός πλούτος σε περιοχές που πλήττονται από συγκρούσεις ή σε περιοχές υψηλού κινδύνου − αν και διαθέτει σημαντικές δυνατότητες για ανάπτυξη — μπορεί να αποτελέσει αιτία διαμάχης, εάν τα έσοδα τροφοδοτούν το ξέσπασμα ή τη συνέχιση βίαιων συγκρούσεων, υπονομεύοντας τις εθνικές προσπάθειες προς την κατεύθυνση της ανάπτυξης, της χρηστής διακυβέρνησης και του κράτους δικαίου. Στους τομείς αυτούς, η θραύση του δεσμού μεταξύ συγκρούσεων και παράνομης εκμετάλλευσης των ορυκτών είναι ζωτικής σημασίας για την ειρήνη και τη σταθερότητα. (2) Το ζήτημα αφορά τις πλούσιες σε πόρους περιοχές όπου καταβάλλεται προσπάθεια από τις κυβερνήσεις και τους διεθνείς οργανισμούς σε συνεργασία με επιχειρηματικούς φορείς και οργανώσεις της κοινωνίας των πολιτών να αντιμετωπιστεί η πρόκληση που τίθεται από την επιθυμία να ελαχιστοποιηθεί η χρηματοδότηση των ένοπλων ομάδων και των δυνάμεων ασφαλείας. (3) Η Ένωση εμπλέκεται ενεργά σε μια πρωτοβουλία του Οργανισμού Οικονομικής Συνεργασίας και Ανάπτυξης (ΟΟΣΑ), για την προώθηση της υπεύθυνης λήψης ορυκτών από περιοχές συγκρούσεων, το οποίο έχει οδηγήσει σε μια διαδικασία που χαίρει κυβερνητικής υποστήριξης και στην οποία συμμετέχουν πολλοί παράγοντες, και θα οδηγήσει με τη σειρά της στην έγκριση των κατευθυντήριων γραμμών του ΟΟΣΑ για τη δέουσα επιμέλεια όσον αφορά την υπεύθυνη διαχείριση των αλυσίδων εφοδιασμού ορυκτών από περιοχές που πλήττονται από συγκρούσεις και περιοχές υψηλού κινδύνου (Κατευθυντήριες γραμμές ΟΟΣΑ για τη δέουσα επιμέλεια[5]) συμπεριλαμβανομένων των συμπληρωμάτων σε κασσίτερο, ταντάλιο και βολφράμιο, καθώς και σε χρυσό. Τον Μάιο του 2011, το Υπουργικό Συμβούλιο του ΟΟΣΑ συνέστησε την ενεργή προώθηση της τήρησης των εν λόγω κατευθυντήριων γραμμών. (4) Η έννοια του υπεύθυνου πορισμού υλικών αναφέρεται στις επικαιροποιημένες κατευθυντήριες γραμμές του ΟΟΣΑ για τις πολυεθνικές επιχειρήσεις[6] και ευθυγραμμίζεται με τις κατευθυντήριες αρχές των Ηνωμένων Εθνών (UN) για τις επιχειρήσεις και τα ανθρώπινα δικαιώματα[7]. Τα έγγραφα αυτά αποβλέπουν στην προώθηση των πρακτικών δέουσας επιμέλειας σε επίπεδο αλυσίδας εφοδιασμού όταν οι επιχειρήσεις εφοδιάζονται από περιοχές συγκρούσεων και αστάθειας. Στο ύψιστο διεθνές επίπεδο, το ψήφισμα 1952 (2010) του Συμβουλίου Ασφαλείας των Ηνωμένων Εθνών στόχευε ειδικά στη Λαϊκή Δημοκρατία του Κονγκό (Λ.Δ.Κ.) και των γειτονικών της χωρών στην Κεντρική Αφρική, ζητώντας να τηρούνται οι κατευθυντήριες γραμμές για τη δέουσα επιμέλεια στην αλυσίδα εφοδιασμού· η ομάδα εμπειρογνωμόνων των Ηνωμένων Εθνών για τη Λαϊκή Δημοκρατία του Κονγκό, σε συνέχεια του ψηφίσματος 1952 (2010) του Συμβουλίου Ασφαλείας, τάσσεται επίσης υπέρ της συμμόρφωσης με τις κατευθυντήριες γραμμές του ΟΟΣΑ για τη δέουσα επιμέλεια. (5) Εκτός από τις πολυμερείς πρωτοβουλίες, στις 15 Δεκεμβρίου 2010, οι επικεφαλής κρατών και κυβερνήσεων της περιοχής των Μεγάλων Λιμνών, υιοθέτησαν μια πολιτική δέσμευση στη Λουζάκα για την καταπολέμηση της παράνομης εκμετάλλευσης των φυσικών πόρων στην περιοχή και ενέκριναν μεταξύ άλλων έναν μηχανισμό περιφερειακής πιστοποίησης με βάση τις κατευθυντήριες γραμμές του ΟΟΣΑ για τη δέουσα επιμέλεια. (6) Στην την ανακοίνωσή[8] της του 2008, η Επιτροπή αναγνώρισε ότι η εξασφάλιση αξιόπιστης και απρόσκοπτης πρόσβασης σε πρώτες ύλες αποτελεί σημαντικό παράγοντα για την ανταγωνιστικότητα της ΕΕ. Η πρωτοβουλία για τις πρώτες ύλες (ΠΠΥ) είναι μια ολοκληρωμένη στρατηγική με στόχο την αντιμετώπιση των διαφόρων προκλήσεων που συνδέονται με την πρόσβαση σε μη ενεργειακές, μη γεωργικές πρώτες ύλες. Η ΠΠΥ αναγνωρίζει και προωθεί την οικονομική διαφάνεια καθώς επίσης και τη διαφάνεια της αλυσίδας εφοδιασμού και την εφαρμογή προτύπων εταιρικής κοινωνικής ευθύνης. (7) Στις 7 Οκτωβρίου 2010, το Ευρωπαϊκό Κοινοβούλιο εξέδωσε ψήφισμα με το οποίο ζητούσε από την Ένωση να νομοθετεί ακολουθώντας τα όσα προβλέπει ο νόμος των ΗΠΑ για «ορυκτά από περιοχές συγκρούσεων», γνωστός και ως τμήμα 1502 του νόμου «Dodd Frank Wall Street Reform and Consumer Protection Act»· και η Επιτροπή ανακοίνωσε στις ανακοινώσεις της του 2011[9] και του 2012[10] , την πρόθεσή της να διερευνήσει τρόπους βελτίωσης της διαφάνειας σε όλη την αλυσίδα εφοδιασμού, συμπεριλαμβανομένων των πτυχών της δέουσας επιμέλειας. Στην τελευταία ανακοίνωση, και σύμφωνα με τις δεσμεύσεις που είχε αναλάβει στο Υπουργικό Συμβούλιο του ΟΟΣΑ του Μαΐου 2011, η Επιτροπή τάχθηκε επίσης υπέρ τη μεγαλύτερης στήριξης και χρήσης των κατευθυντήριων γραμμών του ΟΟΣΑ για τις πολυεθνικές επιχειρήσεις, και των κατευθυντήριων γραμμών του ΟΟΣΑ για τη δέουσα επιμέλεια - ακόμα και εκτός του ΟΟΣΑ. (8) Οι πολίτες της Ένωσης, καθώς και οι φορείς της κοινωνίας των πολιτών έχουν αυξήσει την ευαισθητοποίηση όσον αφορά τις εταιρείες που λειτουργούν εντός της δικαιοδοσίας της Ένωσης και δεν λογοδοτούν για τη δυνητική τους σύνδεση με την παράνομη εξόρυξη και το εμπόριο ορυκτών που προέρχονται από περιοχές συγκρούσεων. Η συνέπεια αυτού είναι ότι τα εν λόγω ορυκτά, που ενδέχεται να υπάρχουν σε καταναλωτικά προϊόντα, συνδέουν τους καταναλωτές με συγκρούσεις εκτός της Ένωσης. Για το σκοπό αυτό, οι πολίτες ζήτησαν, ιδίως μέσω αναφορών, να προταθεί στο Ευρωπαϊκό Κοινοβούλιο και το Συμβούλιο νομοθεσία, η οποία να αποδίδει ευθύνες στις εταιρείες, σύμφωνα με τις σχετικές κατευθυντήριες γραμμές του ΟΗΕ και του ΟΟΣΑ. (9) Στο πλαίσιο του παρόντος κανονισμού, η δέουσα επιμέλεια στην αλυσίδα εφοδιασμού είναι μια συνεχής, προληπτική και συμπληρωματική διαδικασία, μέσω της οποίας οι υπεύθυνοι επιχειρήσεων εποπτεύουν και διαχειρίζονται τις αγορές και τις πωλήσεις τους, με σκοπό να διασφαλίσουν ότι δεν συμβάλλουν σε συγκρούσεις και στις δυσμενείς συνέπειες αυτών. (10) Οι ανεξάρτητοι έλεγχοι των πρακτικών δέουσας επιμέλειας στην αλυσίδα εφοδιασμού μιας επιχείρησης εξασφαλίζουν αξιοπιστία προς όφελος των κατάντη επιχειρήσεων και συμβάλλουν στη βελτίωση των ανάντη πρακτικών δέουσας επιμέλειας. (11) Η δημοσίευση εκθέσεων από πλευράς εταιρειών για τις πολιτικές και της πρακτικές τους σχετικά με τη δέουσα επιμέλεια στην εφοδιαστική αλυσίδα παρέχει τη διαφάνεια που απαιτείται για να αναπτυχθεί η εμπιστοσύνη των πολιτών στα μέτρα που λαμβάνουν οι εταιρείες. (12) Οι εταιρείες της Ένωσης εξέφρασαν το ενδιαφέρον τους μέσω της δημόσιας διαβούλευσης για την υπεύθυνη λήψη των ορυκτών και υπέβαλλαν εκθέσεις για τα τρέχοντα προγράμματα της βιομηχανίας που έχουν σχεδιαστεί για την επίτευξη των στόχων εταιρικής κοινωνικής ευθύνης, την κάλυψη των αιτημάτων των πελατών τους και την ασφάλεια του εφοδιασμού τους. Ωστόσο, οι εταιρείες της Ένωσης έχουν επίσης αναφέρει αναρίθμητες δυσκολίες κατά την άσκηση της δέουσας επιμέλειας στην αλυσίδα εφοδιασμού, λόγω των χρονοβόρων και περίπλοκων παγκοσμίων αλυσίδων εφοδιασμού που προϋποθέτουν τη συμμετοχή πολλών φορέων που είναι συχνά ανεπαρκώς ενημερωμένοι ή χωρίς ηθικούς ενδοιασμούς. Το κόστος της υπεύθυνης προμήθειας και ο πιθανός αντίκτυπος της στην ανταγωνιστικότητα, ιδίως στις ΜΜΕ, θα πρέπει να παρακολουθείται από την Επιτροπή. (13) Τα μεταλλουργεία και οι εγκαταστάσεις εξευγενισμού είναι ένα σημαντικό σημείο στις παγκόσμιες αλυσίδες εφοδιασμού ορυκτών, αφού, τυπικά, είναι το τελευταίο στάδιο στο οποίο μπορεί να εξασφαλιστεί αποτελεσματικά η δέουσα επιμέλεια, με τη συγκέντρωση, την κοινοποίηση και την επαλήθευση των πληροφοριών σχετικά με την προέλευση των ορυκτών και την αλυσίδα επιτήρησης (chain of custody). Μετά από αυτό το στάδιο της μεταβολής συχνά θεωρείται ανέφικτη η ανίχνευση της προέλευσης των ορυκτών. Ο ενωσιακός κατάλογος των υπεύθυνων μεταλλουργείων και εγκαταστάσεων εξευγενισμού θα μπορούσε επομένως να παρέχει διαφάνεια και βεβαιότητα στις εταιρείες των επόμενων σταδίων μεταποίησης όσον αφορά τις πρακτικές δέουσας επιμέλειας στην αλυσίδα εφοδιασμού. (14) Οι αρμόδιες αρχές των κρατών μελών είναι υπεύθυνες για τη διασφάλιση της ομοιόμορφης συμμόρφωσης της αυτοπιστοποίησης των υπεύθυνων εισαγωγέων με τη διενέργεια κατάλληλων εκ των υστέρων ελέγχων, με σκοπό να επαληθεύσουν κατά πόσο οι αυτοπιστοποιούμενοι υπεύθυνοι εισαγωγείς ορυκτών ή/και μετάλλων στο πεδίο εφαρμογής του κανονισμού συμμορφώνονται με τις υποχρεώσεις δέουσας επιμέλειας στην εφοδιαστική αλυσίδα. Τα μητρώα τέτοιων ελέγχων θα πρέπει να τηρούνται επί 5 τουλάχιστον έτη. Τα κράτη μέλη οφείλουν να καθορίσουν τους κανόνες που θα εφαρμόζονται σε περίπτωση παράβασης των διατάξεων του παρόντος κανονισμού. (15) Για να διασφαλιστεί η ορθή εφαρμογή του παρόντος κανονισμού, θα πρέπει να ανατεθούν εκτελεστικές αρμοδιότητες στην Επιτροπή. Οι εκτελεστικές αρμοδιότητες που αφορούν τον κατάλογο των υπεύθυνων μεταλλουργείων και εγκαταστάσεων εξευγενισμού και τον κατάλογο των αρμόδιων αρχών των κρατών μελών θα πρέπει να ασκούνται σύμφωνα με τον κανονισμό (ΕΕ) αριθ. 182/2011[11]. (16) Η Επιτροπή θα πρέπει να υποβάλλει τακτικά έκθεση στο Συμβούλιο και στο Ευρωπαϊκό Κοινοβούλιο σχετικά με τις συνέπειες του συστήματος. Το αργότερο τρία έτη μετά την έναρξη ισχύος του και, εν συνεχεία, ανά εξαετία, η Επιτροπή θα πρέπει να επανεξετάζει τη λειτουργία και την αποτελεσματικότητα του παρόντος κανονισμού, μεταξύ άλλων όσον αφορά την προώθηση της υπεύθυνης λήψης ορυκτών εντός του πεδίου εφαρμογής από περιοχές που πλήττονται από συγκρούσεις και περιοχές υψηλού κινδύνου. Η έκθεση αυτή μπορεί, ενδεχομένως, να συνοδεύεται και από ενδεδειγμένες νομοθετικές προτάσεις, οι οποίες ενδεχομένως να περιέχουν υποχρεωτικά μέτρα. ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αντικείμενο και πεδίο εφαρμογής 1. Με τον παρόντα κανονισμό θεσπίζεται ένα ενωσιακό σύστημα αυτοπιστοποίησης για τη δέουσα επιμέλεια στην αλυσίδα εφοδιασμού προκειμένου να περιοριστούν οι δυνατότητες ενόπλων ομάδων και δυνάμεων ασφαλείας[12] στο εμπόριο με κασσίτερο, βολφράμιο και ταντάλιο, τα μεταλλεύματα τους, καθώς και με χρυσό. Έχει σχεδιαστεί για να παρέχει διαφάνεια και ασφάλεια σε ό, τι αφορά τις πρακτικές εφοδιασμού των εισαγωγέων, των μεταλλουργείων και των εγκαταστάσεων εξευγενισμού από περιοχές που πλήττονται από συγκρούσεις και περιοχές υψηλού κινδύνου. 2. Ο παρών κανονισμός καθορίζει τις υποχρεώσεις δέουσας επιμέλειας στην αλυσίδα εφοδιασμού για τους εισαγωγείς της Ένωσης που επιλέγουν να αυτοπιστοποιούνται ως υπεύθυνοι εισαγωγείς ορυκτών ή μετάλλων που περιέχουν ή αποτελούνται από κασσίτερο, βολφράμιο, ταντάλιο και χρυσό, όπως ορίζεται στο παράρτημα I. Άρθρο 2 Ορισμοί Για τους σκοπούς του παρόντος κανονισμού, ισχύουν οι ακόλουθοι ορισμοί: α) «ορυκτά»: μεταλλεύματα και συμπυκνώματα που περιέχουν κασσίτερο, ταντάλιο και βολφράμιο, καθώς και χρυσό, όπως ορίζεται στο παράρτημα Ι· β) «μέταλλα»: μέταλλα που περιέχουν κασσίτερο, ταντάλιο και βολφράμιο, καθώς και χρυσό, όπως ορίζεται στο παράρτημα Ι· γ) «αλυσίδα εφοδιασμού ορυκτών»: σύστημα δραστηριοτήτων, οργανισμών, φορέων, τεχνολογίας, πληροφοριών, πόρων και υπηρεσιών που εμπλέκονται στη μετακίνηση και επεξεργασία των ορυκτών από το τόπο εξόρυξης τους ως το τελικό προϊόν· δ) «αλυσίδα επιτήρησης ή σύστημα ανιχνευσιμότητας της αλυσίδας εφοδιασμού»: καταγραφή της αλληλουχίας των οντοτήτων που έχουν την επιτήρηση των ορυκτών και των μετάλλων καθώς αυτά μετακινούνται κατά μήκος της αλυσίδας εφοδιασμού· ε) «περιοχές συγκρούσεων και περιοχές υψηλού κινδύνου»: περιοχές που πλήττονται από ένοπλες συγκρούσεις, οι ευάλωτες περιοχές που διανύουν μια μεταπολεμική περίοδο, καθώς και οι περιοχές με ανεπαρκή ή ανύπαρκτη διακυβέρνηση και ασφάλεια, όπως αποσαθρωμένα κράτη, με εκτεταμένες και συστηματικές παραβιάσεις του διεθνούς δικαίου και, ιδίως, με παραβιάσεις των ανθρωπίνων δικαιωμάτων, στ) «κατάντη»: η αλυσίδα εφοδιασμού μετάλλων, από τα μεταλλουργεία ή τις εγκαταστάσεις εξευγενισμού ως την τελική χρήση· ζ) «εισαγωγέας»: κάθε φυσικό ή νομικό πρόσωπο το οποίο δηλώνει ορυκτά ή μέταλλα στο πεδίο εφαρμογής του παρόντος κανονισμού για θέση σε ελεύθερη κυκλοφορία κατά την έννοια του άρθρου 79 του κανονισμού (ΕΟΚ) αριθ. 2913/1992 του Συμβουλίου[13]· η) «υπεύθυνος εισαγωγέας»: κάθε εισαγωγέας που επιλέγει να αυτοπιστοποιείται σύμφωνα με τους κανόνες που καθορίζονται στον παρόντα κανονισμό· θ) «αυτοπιστοποίηση»: πράξη με την οποία δηλώνει κανείς την τήρηση των υποχρεώσεων που σχετίζονται με τα συστήματα διαχείρισης, τη διαχείριση κινδύνων, τους ελέγχους από τρίτα μέρη και την κοινοποίηση, όπως καθορίζονται στον παρόντα κανονισμό· ι) «μηχανισμός καταγγελιών»: μηχανισμός αφύπνισης και έγκαιρης προειδοποίησης για κινδύνους, ο οποίος επιτρέπει σε οποιονδήποτε ενδιαφερόμενο ή καταγγέλλοντα ατασθαλίες να εκφράσει τις ανησυχίες του σχετικά με τις συνθήκες εξόρυξης, εμπορίου, διακίνησης και εξαγωγής των ορυκτών από περιοχές που πλήττονται από συγκρούσεις και περιοχές υψηλού κινδύνου· ια) «μοντέλο πολιτικής για τις αλυσίδες εφοδιασμού»: είναι σύμφωνο με το παράρτημα II των κατευθυντήριων γραμμών του ΟΟΣΑ για τη δέουσα επιμέλεια, στο οποίο περιγράφονται οι κίνδυνοι σοβαρών επιπτώσεων που ενδεχομένως να συνδέονται με την εξόρυξη, το εμπόριο, τη διακίνηση και την εξαγωγή ορυκτών από περιοχές που πλήττονται από συγκρούσεις και περιοχές υψηλού κινδύνου· ιβ) «σχέδιο διαχείρισης κινδύνων»: έγγραφη απάντηση των εισαγωγέων αναφορικά με τους εντοπισθέντες κινδύνους στην αλυσίδα εφοδιασμού βάσει του παραρτήματος ΙΙΙ των κατευθυντήριων γραμμών του ΟΟΣΑ για τη δέουσα επιμέλεια[14]· ιγ) «μεταλλουργία και εξευγενισμός»: μορφές εξορυκτικής μεταλλουργίας που περιλαμβάνουν στάδια επεξεργασίας με σκοπό την παραγωγή ενός μετάλλου από τα μεταλλεύματα ή τα συμπυκνώματα του· ιδ) «ανάντη»: αλυσίδα εφοδιασμού ορυκτών από τα σημεία εξόρυξης στα μεταλλουργεία ή τις εγκαταστάσεις εξευγενισμού, αυτών συμπεριλαμβανομένων· ιε) «δέουσα επιμέλεια στην αλυσίδα εφοδιασμού»: υποχρεώσεις των υπεύθυνων εισαγωγέων κασσιτέρου, τανταλίου και βολφραμίου, των μεταλλευμάτων τους, καθώς και χρυσού, σε σχέση με το σύστημα διαχείρισής τους, τη διαχείριση των κινδύνων, τους ελέγχους τρίτων μερών και την κοινοποίηση πληροφοριών με σκοπό τον εντοπισμό και την αντιμετώπιση των πραγματικών και των δυνητικών κινδύνων που συνδέονται με τις περιοχές που πλήττονται από συγκρούσεις και τις περιοχές υψηλού κινδύνου για την πρόληψη ή τον μετριασμό των επιπτώσεων που συνδέονται με τις δραστηριότητες εφοδιασμού· ιστ) «υπεύθυνα μεταλλουργεία ή εγκαταστάσεις εξευγενισμού»: τα μεταλλουργεία ή οι εγκαταστάσεις εξευγενισμού που βρίσκονται στην αλυσίδα εφοδιασμού του υπεύθυνου εισαγωγέα· ιζ) «αρμόδιες αρχές των κρατών μελών»: ορισθείσες - μία ή περισσότερες - αρχές με αρμοδιότητες ελέγχου και γνώσεις όσον αφορά τις πρώτες ύλες και τις βιομηχανικές διαδικασίες. Άρθρο 3 Αυτοπιστοποίηση ως υπεύθυνος εισαγωγέας 1. Κάθε εισαγωγέας ορυκτών ή μετάλλων στο πεδίο εφαρμογής του κανονισμού, δύναται να αυτοπιστοποιείται ως υπεύθυνος εισαγωγέας, δηλώνοντας στην αρμόδια αρχή του κράτους μέλους ότι τηρεί τις υποχρεώσεις δέουσας επιμέλειας στην αλυσίδα εφοδιασμού, όπως καθορίζεται στον παρόντα κανονισμό. Η δήλωση περιλαμβάνει την τεκμηρίωση, με την οποία ο εισαγωγέας επιβεβαιώνει την τήρηση των υποχρεώσεων, συμπεριλαμβάνοντας τα αποτελέσματα των ανεξάρτητων ελέγχων που έχουν διεξαχθεί. 2. Οι αρμόδιες αρχές των κρατών μελών διενεργούν ενδεδειγμένους εκ των υστέρων ελέγχους ώστε να διασφαλίσουν ότι οι αυτοπιστοποιημένοι υπεύθυνοι εισαγωγείς ορυκτών ή μετάλλων που εμπίπτουν στο πεδίο εφαρμογής του παρόντος κανονισμού συμμορφώνονται προς τις υποχρεώσεις τους σύμφωνα με τα άρθρα 4, 5, 6, και 7 του παρόντος κανονισμού. Άρθρο 4 Υποχρεώσεις για το σύστημα διαχείρισης Ο υπεύθυνος εισαγωγέας ορυκτών ή μετάλλων εντός του πεδίου εφαρμογής του παρόντος κανονισμού: α) υιοθετεί και κοινοποιεί σαφώς στους προμηθευτές και το κοινό τις πολιτικές του για την αλυσίδα εφοδιασμού ορυκτών και μετάλλων που ενδεχομένως να προέρχονται από περιοχές συγκρούσεων και περιοχές υψηλού κινδύνου, β) ενσωματώνει στην πολιτική του για την αλυσίδα εφοδιασμού τα πρότυπα, βάσει των οποίων πρέπει να διαμορφώνεται η δέουσα επιμέλεια στην αλυσίδα εφοδιασμού, κατά τρόπο σύμφωνο με τα πρότυπα που καθορίζονται στο μοντέλο πολιτικής για τις αλυσίδες εφοδιασμού στο παράρτημα ΙΙ των κατευθυντήριων γραμμών ΟΟΣΑ για τη δέουσα επιμέλεια, γ) διαμορφώνει τα συστήματα εσωτερικής διαχείρισης κατά τέτοιο τρόπο ώστε να στηρίζει τη δέουσα επιμέλεια στην αλυσίδα εφοδιασμού, αναθέτοντας στο ανώτερο προσωπικό την ευθύνη της εποπτείας της διαδικασίας δέουσας επιμέλειας στην αλυσίδα εφοδιασμού καθώς και την τήρηση αρχείων για διάστημα τουλάχιστον 5 ετών, δ) ενισχύει τις δεσμεύσεις που έχει αναλάβει έναντι των προμηθευτών, ενσωματώνοντας την πολιτική του για την αλυσίδα εφοδιασμού στις συμβάσεις και τις συμφωνίες με τους προμηθευτές σύμφωνα με το παράρτημα ΙΙ των κατευθυντήριων γραμμών του ΟΟΣΑ για τη δέουσα επιμέλεια, ε) εδραιώνει σε επίπεδο εταιρείας ένα μηχανισμό καταγγελιών ως σύστημα αφύπνισης και έγκαιρης προειδοποίησης ή παρέχει τέτοιο μηχανισμό μέσω συνεργατικών διακανονισμών με άλλες εταιρείες ή οργανισμούς, ή διευκολύνοντας την προσφυγή σε εξωτερικό εμπειρογνώμονα ή όργανο (π.χ. διαμεσολαβητή), στ) όσον αφορά τα ορυκτά, εκτελεί αλυσίδα επιτήρησης (chain of custody) ή σύστημα ανιχνευσιμότητας της αλυσίδας εφοδιασμού, το οποίο παρέχει, με την απαραίτητη τεκμηρίωση, τις ακόλουθες πληροφορίες: i) περιγραφή του ορυκτού, συμπεριλαμβανομένης της εμπορικής του ονομασίας και του είδους, ii) όνομα και διεύθυνση του προμηθευτή του εισαγωγέα, iii) χώρα προέλευσης των ορυκτών, iv) ποσότητες και ημερομηνίες εξόρυξης, εκφρασμένες σε όγκο ή βάρος, v) εφόσον τα ορυκτά προέρχονται από περιοχές που πλήττονται από συγκρούσεις και περιοχές υψηλού κινδύνου, πρόσθετες πληροφορίες, όπως το ορυχείο προέλευσης των ορυκτών· τοποθεσίες όπου τα ορυκτά τυγχάνουν ενοποίησης, εμπορίας και επεξεργασίας· και φόρους, τέλη, δικαιώματα εκμετάλλευσης που καταβλήθηκαν, σύμφωνα με τις ειδικές συστάσεις για τις ανάντη επιχειρήσεις που καθορίζονται στις κατευθυντήριες γραμμές του ΟΟΣΑ για τη δέουσα επιμέλεια. ζ) όσον αφορά τα μέταλλα, χρησιμοποιεί αλυσίδα επιτήρησης (chain of custody) ή σύστημα ανιχνευσιμότητας της αλυσίδας εφοδιασμού, το οποίο παρέχει, με την απαραίτητη τεκμηρίωση, τις ακόλουθες πληροφορίες: i) περιγραφή του μετάλλου, συμπεριλαμβανομένης της εμπορικής του ονομασίας και του είδους, ii) όνομα και διεύθυνση του προμηθευτή του εισαγωγέα, iii) επωνυμία και διεύθυνση των μεταλλουργείων ή των εγκαταστάσεων εξευγενισμού στην αλυσίδα εφοδιασμού του εισαγωγέα, iv) αρχεία των αναφορών από τους ελέγχους τρίτων μερών σε μεταλλουργεία και εγκαταστάσεις εξευγενισμού, v) χώρες προέλευσης των ορυκτών στην αλυσίδα εφοδιασμού των μεταλλουργείων ή των εγκαταστάσεων εξευγενισμού, vi) όταν τα μέταλλα βασίζονται σε ορυκτά που προέρχονται από περιοχές συγκρούσεων ή περιοχές υψηλού κινδύνου, παρέχονται πρόσθετες πληροφορίες σύμφωνα με τις ειδικές συστάσεις για τις κατάντη εταιρείες όπως καθορίζονται στις κατευθυντήριες γραμμές του ΟΟΣΑ για τη δέουσα επιμέλεια. Άρθρο 5 Υποχρεώσεις για τη διαχείριση κινδύνων 1. Ο υπεύθυνος εισαγωγέας ορυκτών ή μεταλλευμάτων εντός του πεδίου εφαρμογής του παρόντος κανονισμού: α) προσδιορίζει και αξιολογεί τους κινδύνους δυσμενών επιπτώσεων στην αλυσίδα εφοδιασμού ορυκτών, με βάση τις πληροφορίες που παρέχονται στο άρθρο 4, σύμφωνα τα πρότυπα της πολιτικής της αλυσίδας εφοδιασμού που συνάδει με το παράρτημα II και τις συστάσεις δέουσας επιμέλειας των κατευθυντήριων γραμμών του ΟΟΣΑ για τη δέουσα επιμέλεια, β) εφαρμόζει στρατηγική για την αντιμετώπιση των κινδύνων που προσδιορίστηκαν, σχεδιασμένη κατά τέτοιο τρόπο ώστε να προλαμβάνει ή να μετριάζει τις δυσμενείς επιπτώσεις με τους εξής τρόπους: i) αναφέροντας τα ευρήματα της αξιολόγησης κινδύνων στην αλυσίδα εφοδιασμού στην καθορισμένη ανώτερη διοικητική μονάδα, ii) θεσπίζοντας μέτρα διαχείρισης του κινδύνου, σύμφωνα με το παράρτημα II και τις συστάσεις δέουσας επιμέλειας του ΟΟΣΑ στις κατευθυντήριες γραμμές δέουσας επιμέλειας, λαμβάνοντας υπόψη την ικανότητα επιρροής του, και λαμβάνει, όπου χρειάζεται, μέτρα για να ασκήσει πίεση στους προμηθευτές που μπορούν πιο αποτελεσματικά να προλάβουν ή να μετριάσουν τους προσδιορισμένους κινδύνους, καθιστώντας εφικτό είτε α) να συνεχιστεί το εμπόριο, καταβάλλοντας ταυτόχρονα μετρήσιμες προσπάθειες μετριασμού του κινδύνου, β) να διακοπεί προσωρινά το εμπόριο, ενώ καταβάλλονται συνεχείς μετρήσιμες προσπάθειες μετριασμού του κινδύνου, ή γ) να αποδεσμευτεί από έναν προμηθευτή όταν αποτύχουν οι προσπάθειες μετριασμού, iii) εφαρμόζοντας το σχέδιο διαχείρισης κινδύνου, εποπτεύοντας και παρακολουθώντας τις επιδόσεις των προσπαθειών μετριασμού του κινδύνου, υποβάλλοντας αναφορά σε καθορισμένη ανώτερη διοικητική μονάδα και κρίνοντας εάν χρειάζεται να αναστείλει ή να διακόψει τη δέσμευση με κάποιο προμηθευτή μετά από αποτυχημένες προσπάθειες μετριασμού των κινδύνων, iv) να διεξαγάγει πρόσθετες αξιολογήσεις δεδομένων και κινδύνων για τους κινδύνους που απαιτούν μετριασμό, ή κατόπιν μεταβολής των συνθηκών. 2. Εάν ένας υπεύθυνος εισαγωγέας καταβάλλει προσπάθειες μετριασμού των κινδύνων ή έχει αναστείλει προσωρινά τις εμπορικές συναλλαγές, διαβουλεύεται με τους προμηθευτές και τα μέρη που επηρεάζονται, συμπεριλαμβανομένων τοπικών και κεντρικών κυβερνητικών αρχών, διεθνών οργανισμών ή οργανώσεων της κοινωνίας των πολιτών και επηρεαζόμενων τρίτων μερών, και καταλήγει σε μία στρατηγική για τον μετρήσιμο περιορισμό των κινδύνων στο σχέδιο διαχείρισής τους. 3. Προκειμένου να συμπεριλάβει στο σχέδιο διαχείρισης κινδύνων στρατηγικές μετριασμού κατάλληλες για περιοχές συγκρούσεων και περιοχές υψηλού κινδύνου, ο υπεύθυνος εισαγωγέας βασίζεται στα μέτρα και τους δείκτες που περιγράφονται στο παράρτημα III των κατευθυντήριων γραμμών του ΟΟΣΑ για τη δέουσα επιμέλεια και μετρά τη σταδιακή βελτίωση. Άρθρο 6 Υποχρεώσεις ανεξάρτητων ελέγχων Ο υπεύθυνος εισαγωγέας ορυκτών ή μετάλλων εντός του πεδίου εφαρμογής του παρόντος κανονισμού διεξαγάγει ελέγχους μέσω ανεξάρτητου τρίτου μέρους. Ο ανεξάρτητος έλεγχος α) περιλαμβάνει στο πεδίο εφαρμογής του ελέγχου όλες τις δραστηριότητες του υπεύθυνου εισαγωγέα, τις διαδικασίες και τα συστήματα που χρησιμοποιούνται για την υλοποίηση της δέουσας επιμέλειας στην αλυσίδα εφοδιασμού ορυκτών ή μετάλλων εντός του πεδίου εφαρμογής του κανονισμού, συμπεριλαμβανομένου του συστήματος διαχείρισης, της διαχείρισης κινδύνων, καθώς και της δημοσιοποίησης των πληροφοριών του υπεύθυνου εισαγωγέα, β) καθορίζει ως στόχο του ελέγχου τη συμμόρφωση των πρακτικών δέουσας επιμέλειας στην αλυσίδα εφοδιασμού του υπεύθυνου εισαγωγέα με τα άρθρα 4, 5 και 7 του παρόντος κανονισμού, γ) σέβεται τις ελεγκτικές αρχές της ανεξαρτησίας, της επάρκειας και της λογοδοσίας όπως ορίζεται στις κατευθυντήριες γραμμές του ΟΟΣΑ για τη δέουσα επιμέλεια. Άρθρο 7 Υποχρεώσεις κοινοποίησης 1. Έως τις 31 Μαρτίου κάθε έτους το αργότερο, ο υπεύθυνος εισαγωγέας ορυκτών ή μετάλλων, εντός του πεδίου εφαρμογής του παρόντος κανονισμού υποβάλλει στην αρμόδια αρχή του κράτους μέλους την ακόλουθη τεκμηρίωση, η οποία καλύπτει το προηγούμενο ημερολογιακό έτος: α) επωνυμία, τη διεύθυνση, τα πλήρη στοιχεία επικοινωνίας και την περιγραφή των εμπορικών του δραστηριοτήτων, β) δήλωση συμμόρφωσης προς τις υποχρεώσεις που ορίζονται στα άρθρα 4, 5, 6 και 7, γ) ανεξάρτητους ελέγχους από τρίτα μέρη που διεξάγονται σύμφωνα με το άρθρο 6 του παρόντος κανονισμού. 2. Έως τις 31 Μαρτίου κάθε έτους το αργότερο, ο υπεύθυνος εισαγωγέας ορυκτών εντός του πεδίου εφαρμογής του παρόντος κανονισμού υποβάλλει στην αρμόδια αρχή του κράτους μέλους τεκμηρίωση για την περίοδο του προηγούμενου ημερολογιακού έτος αναφορικά με το ποσοστό των ορυκτών που προέρχονται από περιοχές που πλήττονται από συγκρούσεις ή περιοχές υψηλού κινδύνου, και σε σχέση με το συνολικό ποσό των ορυκτών που αποκτήθηκαν, όπως επιβεβαιώνεται από ανεξάρτητο έλεγχο σύμφωνα με το άρθρο 6 του παρόντος κανονισμού. 3. Έως τις 31 Μαρτίου κάθε έτους το αργότερο, ο υπεύθυνος εισαγωγέας μεταλλευμάτων εντός του πεδίου εφαρμογής του παρόντος κανονισμού υποβάλλει στην αρμόδια αρχή του κράτους μέλους την ακόλουθη τεκμηρίωση, η οποία καλύπτει το προηγούμενο ημερολογιακό έτος: α) επωνυμία και διεύθυνση του εκάστοτε υπεύθυνου μεταλλουργείου ή εγκατάστασης εξευγενισμού στην αλυσίδα εφοδιασμού του, β) ανεξάρτητους ελέγχους για καθένα από τα υπεύθυνα μεταλλουργεία ή εγκαταστάσεις εξευγενισμού στην αλυσίδα εφοδιασμού του, που διενεργούνται σύμφωνα με το πεδίο εφαρμογής, τους στόχους και τις αρχές που καθορίζονται στο άρθρο 6 του κανονισμού, γ) το ποσοστό των ορυκτών που προέρχονται από περιοχές που πλήττονται από συγκρούσεις ή περιοχές υψηλού κινδύνου και την αναλογία στη συνολική ποσότητα των ορυκτών που αγοράζονται από καθένα από αυτά τα μεταλλουργεία ή εγκαταστάσεις εξευγενισμού, όπως επιβεβαιώνεται από ανεξάρτητους ελέγχους τρίτων μερών. 4. Ο υπεύθυνος εισαγωγέας ορυκτών ή μετάλλων εντός του πεδίου εφαρμογής του παρόντος κανονισμού θέτει στη διάθεση των αμέσως κατάντη αγοραστών όλες τις πληροφορίες που προκύπτουν και τηρούνται σύμφωνα με τη δέουσα επιμέλεια για την αλυσίδα εφοδιασμού, λαμβάνοντας δεόντως υπόψη το επιχειρηματικό απόρρητο και άλλα προβλήματα στον ανταγωνισμό. 5. Ο υπεύθυνος εισαγωγέας ορυκτών ή μετάλλων στο πεδίο εφαρμογής του παρόντος κανονισμού δημοσιεύει εκθέσεις όσο το δυνατόν ευρύτερα, συμπεριλαμβανομένου του διαδικτύου, και σε ετήσια βάση σχετικά με τις πολιτικές και πρακτικές δέουσας επιμέλειας στην αλυσίδα εφοδιασμού για τον υπεύθυνο πορισμό. Η έκθεση περιλαμβάνει τα μέτρα που έλαβε ο υπεύθυνος εισαγωγέας για την εφαρμογή των υποχρεώσεων όσον αφορά το σύστημα διαχείρισης και τη διαχείριση κινδύνων όπως προβλέπονται στα άρθρα 4 και 5 αντίστοιχα, καθώς και συνοπτική έκθεση των ανεξάρτητων ελέγχων τρίτων μερών, συμπεριλαμβανομένου του ονόματος του ελεγκτή, λαμβάνοντας δεόντως υπόψη το επιχειρηματικό απόρρητο και άλλα προβλήματα στον ανταγωνισμό. 6. Εντός δύο μηνών από την παραλαβή της υποβληθείσας τεκμηρίωσης, όπως αναφέρεται στις παραγράφους 1, 2 και 3, η αρμόδια αρχή του κράτους μέλους εκδίδει ανακοίνωση για την παραλαβή τους. Άρθρο 8 Κατάλογος υπεύθυνων μεταλλουργείων και εγκαταστάσεων εξευγενισμού 1. Με βάση τις πληροφορίες που παρέχουν τα κράτη μέλη με τις εκθέσεις τους όπως αναφέρεται στο άρθρο 15, η Επιτροπή εγκρίνει και δημοσιοποιεί απόφαση παραθέτοντας τις ονομασίες και τις διευθύνσεις των υπεύθυνων μεταλλουργείων και εγκαταστάσεων εξευγενισμού ορυκτών στο πεδίο εφαρμογής του παρόντος κανονισμού. 2. Η Επιτροπή εντοπίζει στον κατάλογο που αναφέρεται στην παράγραφο 1 τα υπεύθυνα μεταλλουργεία και τις εγκαταστάσεις εξευγενισμού που πορίζονται ορυκτά — τουλάχιστον εν μέρει — από περιοχές που πλήττονται από συγκρούσεις και περιοχές υψηλού κινδύνου. 3. Η Επιτροπή εγκρίνει τον κατάλογο σύμφωνα με το υπόδειγμα στο παράρτημα II και την κανονιστική διαδικασία που αναφέρεται στο άρθρο 13, παράγραφος 2. Κατόπιν διαβουλεύεται με τη Γραμματεία του ΟΟΣΑ. 4. Η Επιτροπή επικαιροποιεί εγκαίρως τις πληροφορίες που περιλαμβάνονται στον κατάλογο. Η Επιτροπή διαγράφει από τον κατάλογο τις επωνυμίες των μεταλλουργείων και των εγκαταστάσεων εξευγενισμού εκείνων που δεν αναγνωρίζονται πλέον ως υπεύθυνοι εισαγωγείς από τα κράτη μέλη σύμφωνα με το άρθρο 14, παράγραφος 3, ή τις επωνυμίες των μεταλλουργείων και των εγκαταστάσεων εξευγενισμού στην αλυσίδα εφοδιασμού εκείνων που δεν αναγνωρίζονται πλέον ως υπεύθυνοι εισαγωγείς. Άρθρο 9 Αρμόδιες αρχές των κρατών μελών 1. Κάθε κράτος μέλος ορίζει μία ή περισσότερες αρμόδιες αρχές που επιφορτίζονται με την εφαρμογή του παρόντος κανονισμού. Τα κράτη μέλη ενημερώνουν την Επιτροπή για τις ονομασίες και τις διευθύνσεις των αρμόδιων αρχών εντός 3 μηνών μετά τη θέση σε ισχύ του παρόντος κανονισμού. Τα κράτη μέλη ενημερώνουν την Επιτροπή για τυχόν αλλαγές των ονομασιών ή διευθύνσεων των αρμοδίων αρχών. 2. Η Επιτροπή λαμβάνει απόφαση να δημοσιεύσει, συμπεριλαμβανομένου του διαδικτύου, κατάλογο των αρμόδιων αρχών σύμφωνα με το υπόδειγμα του παραρτήματος ΙΙΙ, και την κανονιστική διαδικασία που αναφέρεται στο άρθρο 13 παράγραφος 2. Η Επιτροπή ενημερώνει τον κατάλογο σε τακτική βάση. 3. Οι αρμόδιες αρχές διασφαλίζουν την αποτελεσματική και ομοιόμορφη εφαρμογή του παρόντος κανονισμού σε ολόκληρη την Ένωση. Άρθρο 10 Εκ των υστέρων έλεγχοι επί των υπεύθυνων εισαγωγέων 1. Οι αρμόδιες αρχές των κρατών μελών διενεργούν ενδεδειγμένους εκ των υστέρων ελέγχους ώστε να διασφαλίσουν ότι οι αυτοπιστοποιημένοι υπεύθυνοι εισαγωγείς ορυκτών και μετάλλων που εμπίπτουν στο πεδίο εφαρμογής του παρόντος κανονισμού συμμορφώνονται προς τις υποχρεώσεις που καθορίζονται στα άρθρα 4, 5, 6, και 7 του παρόντος κανονισμού. 2. Οι έλεγχοι που αναφέρονται στην παράγραφο 1 διενεργούνται χρησιμοποιώντας μία προσέγγιση που βασίζεται στους κινδύνους. Επιπλέον, έλεγχοι μπορεί να διεξάγονται όταν μια αρμόδια αρχή διαθέτει σχετικές πληροφορίες, συμπεριλαμβανομένων βάσιμων ανησυχιών τρίτων μερών, σχετικά με τη συμμόρφωση ενός υπεύθυνου εισαγωγέα προς τον παρόντα κανονισμό. 3. Οι έλεγχοι που αναφέρονται στην παράγραφο 1 περιλαμβάνουν μεταξύ άλλων: α) εξέταση της εφαρμογής από τον υπεύθυνο εισαγωγέα των υποχρεώσεων δέουσας επιμέλειας στην αλυσίδα εφοδιασμού, συμπεριλαμβανομένου του συστήματος διαχείρισης, της διαχείρισης κινδύνων, του ανεξάρτητου ελέγχου και της δημοσιοποίησης, β) εξέταση της τεκμηρίωσης και των μητρώων που αποδεικνύουν την εύρυθμη συμμόρφωση με τις υποχρεώσεις δέουσας επιμέλειας στην αλυσίδα εφοδιασμού, γ) εξέταση των ελεγκτικών υποχρεώσεων σύμφωνα με το πεδίο εφαρμογής, τους στόχους και τις αρχές που καθορίζονται στο άρθρο 6, δ) αιφνιδιαστικές επιθεωρήσεις, συμπεριλαμβανομένων επιτόπιων ελέγχων. 4. Οι υπεύθυνοι εισαγωγείς παρέχουν κάθε αναγκαία συνδρομή για τη διευκόλυνση της διεξαγωγής των αναφερόμενων στην παράγραφο 1 ελέγχων, κυρίως ως προς την πρόσβαση στις εγκαταστάσεις και την προσκόμιση εγγράφων τεκμηρίωσης και αρχείων. Άρθρο 11 Μητρώο ελέγχων επί των υπεύθυνων εισαγωγέων Οι αρμόδιες αρχές τηρούν μητρώα των ελέγχων που αναφέρονται στο άρθρο 10 παράγραφος 1, στα οποία αναφέρουν τη φύση και τα αποτελέσματα των ελέγχων, καθώς και αρχείο για κάθε ανακοίνωση διορθωτικής ενέργειας που κοινοποιήθηκε δυνάμει του άρθρου 14 παράγραφος 2. Τα μητρώα των ελέγχων των αρμόδιων αρχών τηρούνται επί 5 τουλάχιστον έτη. Άρθρο 12 Συνεργασία μεταξύ αρχών 1. Οι αρμόδιες αρχές ανταλλάσσουν πληροφορίες, μεταξύ άλλων και με τις αντίστοιχες τελωνειακές αρχές, για θέματα που αφορούν την αυτοπιστοποίηση και των εκ των υστέρων ελέγχων που διενεργούνται. 2. Οι αρμόδιες αρχές ανταλλάσσουν με τις αρμόδιες αρχές άλλων κρατών μελών και την Επιτροπή πληροφορίες για τις σοβαρές ελλείψεις που διαπιστώνονται μέσω των εκ των υστέρων ελέγχων όπως αναφέρεται σχετικά στο άρθρο 10, καθώς και για τους κανόνες που επιβάλλονται σε περίπτωση παράβασης σύμφωνα με το άρθρο 14. 3. Η συνεργασία μεταξύ των αρχών πραγματοποιείται με πλήρη τήρηση της οδηγίας 95/46/ΕΚ και του κανονισμού (ΕΚ) αριθ. 45/2001 σχετικά με την προστασία δεδομένων, και των διατάξεων του κανονισμού (ΕΟΚ) αριθ. 2913/92 του Συμβουλίου που αφορούν τη δημοσιοποίηση εμπιστευτικών πληροφοριών. Άρθρο 13 Διαδικασία επιτροπής 1. Η Ευρωπαϊκή Επιτροπή επικουρείται από επιτροπή. Πρόκειται για επιτροπή κατά την έννοια του κανονισμού (ΕΕ) αριθ. 182/2011. 2. Όταν γίνεται παραπομπή στην παρούσα παράγραφο, εφαρμόζεται το άρθρο 4 του κανονισμού (ΕΕ) αριθ. 182/2011. Σε περίπτωση που η γνωμοδότηση της επιτροπής πρέπει να ληφθεί μέσω γραπτής διαδικασίας, η διαδικασία αυτή ολοκληρώνεται χωρίς αποτέλεσμα, όταν, εντός της προθεσμίας έκδοσης της γνωμοδότησης, το αποφασίσει ο πρόεδρος της επιτροπής ή το ζητήσουν τα μέλη της επιτροπής με απλή πλειοψηφία. Άρθρο 14 Κανόνες που ισχύουν σε περίπτωση παράβασης 1. Τα κράτη μέλη θεσπίζουν τους κανόνες που εφαρμόζονται σε περιπτώσεις παραβίασης του παρόντος κανονισμού. 2. Σε περίπτωση παράβασης των διατάξεων του παρόντος κανονισμού, οι αρμόδιες αρχές των κρατών μελών εκδίδουν ανακοίνωση διορθωτικών μέτρων που πρέπει να ληφθούν από τον αρμόδιο εισαγωγέα. 3. Σε περίπτωση ανεπαρκούς διορθωτικής ενέργειας εκ μέρους του υπεύθυνου εισαγωγέα, η αρμόδια αρχή εκδίδει προς τον εισαγωγέα ανακοίνωση για τη μη αναγνώριση του πιστοποιητικού του ως υπεύθυνου εισαγωγέα ορυκτών ή μεταλλευμάτων που εμπίπτει στο πεδίο εφαρμογής του παρόντος κανονισμού, και ενημερώνει σχετικά την Επιτροπή. 4. Τα κράτη μέλη κοινοποιούν τους εν λόγω κανόνες στην Επιτροπή. Κοινοποιούν επίσης στην Επιτροπή αμελλητί κάθε μεταγενέστερη τροποποίηση αυτών. Άρθρο 15 Υποβολή εκθέσεων και επανεξέταση 1. Τα κράτη μέλη υποβάλλουν στην Επιτροπή, μέχρι τις 30 Ιουνίου κάθε έτους το αργότερο, έκθεση σχετικά με την εφαρμογή του παρόντος κανονισμού κατά το προηγούμενο ημερολογιακό έτος, καθώς και κάθε πληροφορία σχετικά με τους υπεύθυνους εισαγωγείς, όπως ορίζεται στο άρθρο 7 παράγραφος 1 στοιχείο α), το άρθρο 7 παράγραφος 2 και το άρθρο 7 παράγραφος 3 στοιχείο α) και στοιχείο γ). 2. Βάσει των εν λόγω πληροφοριών, η Επιτροπή συντάσσει έκθεση η οποία υποβάλλεται στο Ευρωπαϊκό Κοινοβούλιο και το Συμβούλιο ανά τριετία. 3. Τρία έτη μετά την έναρξη ισχύος του παρόντος κανονισμού και, εν συνεχεία, ανά εξαετία, η Επιτροπή επανεξετάζει τη λειτουργία και την αποτελεσματικότητα του παρόντος κανονισμού, μεταξύ άλλων όσον αφορά την προώθηση και το κόστος του υπεύθυνου πορισμού ορυκτών εντός του πεδίου εφαρμογής του, από περιοχές που πλήττονται από συγκρούσεις και περιοχές υψηλού κινδύνου. Η Επιτροπή υποβάλλει την έκθεση επανεξέτασης στο Ευρωπαϊκό Κοινοβούλιο και στο Συμβούλιο. Άρθρο 16 Έναρξη ισχύος Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Τίτλος της πρότασης/πρωτοβουλίας 1.2. Σχετικοί τομείς πολιτικής στη δομή ΔΒΔ/ΠΒΔ 1.3. Φύση της πρότασης/πρωτοβουλίας 1.4. Στόχος(-οι) 1.5. Αιτιολόγηση της πρότασης/πρωτοβουλίας 1.6. Διάρκεια και δημοσιονομικές επιπτώσεις της δράσης 1.7. Προβλεπόμενοι τρόποι διαχείρισης 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις παρακολούθησης και υποβολής εκθέσεων 2.2. Σύστημα διαχείρισης και ελέγχου 2.3. Μέτρα για την πρόληψη των περιπτώσεων απάτης και παρατυπίας 3. ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 3.1. Τομέας(-είς) του πολυετούς δημοσιονομικού πλαισίου και γραμμή(-ές) των δαπανών του προϋπολογισμού που επηρεάζονται 3.2. Εκτιμώμενες επιπτώσεις στις δαπάνες 3.2.1. Συνοπτική παρουσίαση των εκτιμώμενων επιπτώσεων στις δαπάνες 3.2.2. Εκτιμώμενες επιπτώσεις στις επιχειρησιακές πιστώσεις 3.2.3. Εκτιμώμενες επιπτώσεις στις πιστώσεις διοικητικού χαρακτήρα 3.2.4. Συμβατότητα με το ισχύον πολυετές δημοσιονομικό πλαίσιο 3.2.5. Συμμετοχή τρίτων μερών στη χρηματοδότηση 3.3. Εκτιμώμενες επιπτώσεις στα έσοδα ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Τίτλος της πρότασης/πρωτοβουλίας Κανονισμός του Ευρωπαϊκού Κοινοβουλίου και του Συμβουλίου για τη θέσπιση ενωσιακού συστήματος αυτοπιστοποίησης της δέουσας επιμέλειας όσον αφορά την αλυσίδα εφοδιασμού των υπεύθυνων εισαγωγέων κασσιτέρου, τανταλίου και βολφραμίου, των μεταλλευμάτων τους, καθώς και χρυσού, που προέρχονται από περιοχές που πλήττονται από συγκρούσεις και περιοχές υψηλού κινδύνου 1.2. Σχετικοί τομείς πολιτικής στη δομή ΔΒΔ/ΠΒΔ[15] 20 Εμπορική πολιτική 1.3. Φύση της πρότασης/πρωτοβουλίας X Η πρόταση/πρωτοβουλία αφορά νέα δράση ¨ Η πρόταση/πρωτοβουλία αφορά νέα δράση μετά από πιλοτικό έργο/ προπαρασκευαστική δράση[16] ¨ Η πρόταση/πρωτοβουλία αφορά την παράταση υφιστάμενης δράσης ¨ Η πρόταση/πρωτοβουλία αφορά αλλαγή προσανατολισμού δράσης προς νέα δράση 1.4. Στόχος(-οι) 1.4.1. Ο (Οι) πολυετής(-είς) στρατηγικός(-οί) στόχος(-οι) της Επιτροπής τον(τους) οποίο(-ους) αφορά η πρόταση/πρωτοβουλία Προώθηση μιας βιώσιμης οικονομικής, κοινωνικής και περιβαλλοντικής ανάπτυξης, ιδιαίτερα για τις αναπτυσσόμενες χώρες. 1.4.2. Ειδικός(-οί) στόχος(-οι) και σχετική(-ές) δραστηριότητα(-ες) ΔΒΔ/ΠΒΔ Ειδικός στόχος αριθ. 3 Σχετική(-ές) δραστηριότητα(-ες) ΔΒΔ/ΠΒΔ Προώθηση μιας βιώσιμης οικονομικής, κοινωνικής και περιβαλλοντικής ανάπτυξης, επικεντρωμένης στην πράσινη και χωρίς αποκλεισμούς ανάπτυξη, ιδιαίτερα για τις αναπτυσσόμενες χώρες 1.4.3. Αναμενόμενα αποτελέσματα και επιπτώσεις Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους στοχοθετημένους(-ες) δικαιούχους/ομάδες Άνευ αντικειμένου 1.4.4. Δείκτες αποτελεσμάτων και επιπτώσεων Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας. Άνευ αντικειμένου 1.5. Αιτιολόγηση της πρότασης/πρωτοβουλίας 1.5.1. Βραχυπρόθεσμη ή μακροπρόθεσμη κάλυψη αναγκών Άνευ αντικειμένου 1.5.2. Προστιθέμενη αξία της συμμετοχής της ΕΕ Άνευ αντικειμένου 1.5.3. Διδάγματα που αποκομίστηκαν από ανάλογες εμπειρίες του παρελθόντος Άνευ αντικειμένου 1.5.4. Συμβατότητα και ενδεχόμενες συνέργειες με άλλα κατάλληλα μέσα Άνευ αντικειμένου 1.6. Διάρκεια και δημοσιονομικές επιπτώσεις της δράσης ¨ Πρόταση/πρωτοβουλία περιορισμένης διάρκειας – ¨ Πρόταση/πρωτοβουλία με ισχύ από την [ΗΗ/MM]ΕΕΕΕ μέχρι την [ΗΗ/MM]ΕΕΕΕ – ¨ Δημοσιονομικές επιπτώσεις από το ΕΕΕΕ έως το ΕΕΕΕ. X Πρόταση/πρωτοβουλία απεριόριστης διάρκειας – Περίοδος σταδιακής εφαρμογής από το ΕΕΕΕ έως το ΕΕΕΕ, – και στη συνέχεια πλήρης εφαρμογή. 1.7. Προβλεπόμενος(οι) τρόπος(οι) διαχείρισης Από τον προϋπολογισμό του 2014 X Άμεση διαχείριση από την Επιτροπή – x από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης· – ¨ από τους εκτελεστικούς οργανισμούς· ¨ Επιμερισμένη διαχείριση με τα κράτη μέλη ¨ Έμμεση διαχείριση με ανάθεση εκτελεστικών καθηκόντων σε: – ¨ τρίτες χώρες ή σε οντότητες που έχουν αυτές ορίσει, – ¨ διεθνείς οργανισμούς και τις οργανώσεις τους (να προσδιοριστούν)· – ¨την ΕΤΠ και το Ευρωπαϊκό Ταμείο Επενδύσεων, – ¨ οργανισμούς που αναφέρονται στα άρθρα 208 και 209 του δημοσιονομικού κανονισμού· – ¨ οργανισμούς δημοσίου δικαίου, – ¨ οντότητες ιδιωτικού δικαίου επιφορτισμένες με δημόσια υπηρεσία στο βαθμό που προσφέρουν επαρκείς οικονομικές εγγυήσεις, – ¨ οργανισμούς που διέπονται από το ιδιωτικό δίκαιο κράτους μέλους στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις, – ¨ σε πρόσωπα στα οποία ανατίθεται η εκτέλεση συγκεκριμένων ενεργειών στον τομέα της ΚΕΠΠΑ δυνάμει του τίτλου V της ΣΕΕ και τα οποία προσδιορίζονται στην αντίστοιχη βασική πράξη. – Αν αναφέρονται περισσότεροι του ενός τρόποι διαχείρισης, να διευκρινιστούν στο τμήμα «Παρατηρήσεις». Παρατηρήσεις Άνευ αντικειμένου 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις παρακολούθησης και υποβολής εκθέσεων Να προσδιοριστούν η συχνότητα και οι όροι των διατάξεων αυτών. Θα εφαρμοστούν πρότυποι μηχανισμοί παρακολούθησης και εποπτείας, που θα ισχύουν στη ΓΔ Εμπορίου, όπως οι εαρινές/φθινοπωρινές επανεξετάσεις, εκθέσεις πόρων και εβδομαδιαία έκθεση χρηματοοικονομικής πληροφόρησης. 2.2. Σύστημα διαχείρισης και ελέγχου 2.2.1. Κίνδυνος(-οι) που έχει(-ουν) εντοπιστεί Δεν διαπιστώθηκαν ιδιαίτεροι κίνδυνοι. 2.2.2. Πληροφορίες σχετικά με το σύστημα εσωτερικού ελέγχου που έχει καθοριστεί Η διαχείριση των σχετικών δαπανών θα διέπεται από το συνολικό σύστημα εσωτερικού ελέγχου που δημιουργείται στη ΓΔ Εμπορίου. 2.2.3. Εκτιμώμενο κόστος και όφελος των ελέγχων και εκτίμηση του ενδεχόμενου επιπέδου κινδύνου σφάλματος Το αναμενόμενο επίπεδο κινδύνου σφάλματος αναμένεται να είναι μηδενικό. 2.3. Μέτρα για την πρόληψη των περιπτώσεων απάτης και παρατυπίας Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας. Εφαρμόζεται η στρατηγική για την καταπολέμηση της απάτης της ΓΔ Εμπορίου, του Νοεμβρίου 2013. 3. ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 3.1. Τομέας(-είς) του πολυετούς δημοσιονομικού πλαισίου και γραμμή(-ές) των δαπανών του προϋπολογισμού που επηρεάζονται · Υφιστάμενες γραμμές του προϋπολογισμού Κατά σειρά τομέων του πολυετούς δημοσιονομικού πλαισίου και γραμμών του προϋπολογισμού. Τομέας του πολυετούς δημοσιονομικού πλαισίου || Γραμμή προϋπολογισμού || Είδος δαπάνης || Συνεισφορά Αριθμός Τομέας 5 || ΔΠ/ΜΔΠ ([17]) || χωρών της ΕΖΕΣ[18] || υποψήφιων για ένταξη χωρών[19] || από τρίτες χώρες || κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού || […][XX.YY.YY.YY] || ΜΔΠ || ΟΧΙ || ΟΧΙ || ΟΧΙ || ΟΧΙ · Νέες γραμμές του προϋπολογισμού, των οποίων έχει ζητηθεί η δημιουργία Κατά σειρά τομέων του πολυετούς δημοσιονομικού πλαισίου και γραμμών του προϋπολογισμού. Τομέας του πολυετούς δημοσιονομικού πλαισίου || Γραμμή προϋπολογισμού || Είδος δαπάνης || Συνεισφορά Αριθμός […][Τομέας………………………………………...……….] || ΔΠ/ΜΔΠ || χωρών της ΕΖΕΣ || υποψήφιων για ένταξη χωρών || από τρίτες χώρες || κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού || […][XX.YY.YY.YY] || || ΝΑΙ/ΟΧΙ || ΝΑΙ/ΟΧΙ || ΝΑΙ/ΟΧΙ || ΝΑΙ/ΟΧΙ 3.2. Εκτιμώμενες επιπτώσεις στις δαπάνες 3.2.1. Συνοπτική παρουσίαση των εκτιμώμενων επιπτώσεων στις δαπάνες εκατομμύρια ευρώ (με τρία δεκαδικά ψηφία) Τομέας του πολυετούς δημοσιονομικού πλαισίου || Αριθμός || […][Τομέας……………...……………………………………………………………….] ΓΔ: <…….> || || || Έτος N[20] || Έτος N+1 || Έτος N+2 || Έτος N+3 || Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || ΣΥΝΟΛΟ  Επιχειρησιακές πιστώσεις || || || || || || || || Αριθμός γραμμής του προϋπολογισμού || Αναλήψεις υποχρεώσεων || 1) || || || || || || || || Πληρωμές || 2) || || || || || || || || Αριθμός γραμμής του προϋπολογισμού || Αναλήψεις υποχρεώσεων || 1α) || || || || || || || || Πληρωμές || 2α) || || || || || || || || Πιστώσεις διοικητικού χαρακτήρα χρηματοδοτούμενες από το κονδύλιο ειδικών προγραμμάτων[21] || || || || || || || || Αριθμός γραμμής του προϋπολογισμού || || 3) || || || || || || || || ΣΥΝΟΛΟ πιστώσεων για τη ΓΔ <….> || Αναλήψεις υποχρεώσεων || =1+1α +3 || || || || || || || || Πληρωμές || =2+2α +3 || || || || || || || ||  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || 4) || || || || || || || || Πληρωμές || 5) || || || || || || || ||  ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων || 6) || || || || || || || || ΣΥΝΟΛΟ πιστώσεων του ΤΟΜΕΑ <….> του πολυετούς δημοσιονομικού πλαισίου || Αναλήψεις υποχρεώσεων || =4+ 6 || || || || || || || || Πληρωμές || =5+ 6 || || || || || || || || Αν η πρόταση/πρωτοβουλία επηρεάζει περισσότερους του ενός τομείς:  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || 4) || || || || || || || || Πληρωμές || 5) || || || || || || || ||  ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων || 6) || || || || || || || || ΣΥΝΟΛΟ πιστώσεων των ΤΟΜΕΩΝ 1 έως 4 του πολυετούς δημοσιονομικού πλαισίου (Ποσό αναφοράς) || Αναλήψεις υποχρεώσεων || =4+ 6 || || || || || || || || Πληρωμές || =5+ 6 || || || || || || || || Τομέας του πολυετούς δημοσιονομικού πλαισίου || 5 || «Διοικητικές δαπάνες» εκατομμύρια ευρώ (με τρία δεκαδικά ψηφία) || || || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || Έτος 2021 || ΣΥΝΟΛΟ || ΓΔ: ΕΜΠΟΡΙΟΥ || || || ||  Ανθρώπινο δυναμικό || 0,3 || 0,3 || 0,3 || 0,3 || 0,3 || 0,3 || 0,3 || 2,1 || || ||  Λοιπές διοικητικές δαπάνες || 0,26 || 0,06 || 0,06 || 0,06 || 0,06 || 0,06 || 0,06 || 0,62 || || || ΣΥΝΟΛΟ ΓΔ ΕΜΠΟΡΙΟΥ || Πιστώσεις || 0,56 || 0,36 || 0,36 || 0,36 || 0,36 || 0,36 || 0,36 || 2,72 || || || ΣΥΝΟΛΟ πιστώσεων του ΤΟΜΕΑ 5 του πολυετούς δημοσιονομικού πλαισίου || (Σύνολο πιστώσεων ανάληψης υποχρεώσεων = Σύνολο πληρωμών) || 0,56 || 0,36 || 0,36 || 0,36 || 0,36 || 0,36 || 0,36 || 2,72 εκατομμύρια ευρώ (με τρία δεκαδικά ψηφία) || || || Έτος 2015 || Έτος 2016 || Έτος 2017 || Έτος 2018 || || ΣΥΝΟΛΟ ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου || Αναλήψεις υποχρεώσεων || 0,56 || 0,36 || 0,36 || 0,36 || 0,36 || 0,36 || 0,36 || 2,72 Πληρωμές || 0,56 || 0,36 || 0,36 || 0,36 || 0,36 || 0,36 || 0,36 || 2,72 3.2.2. Εκτιμώμενες επιπτώσεις στις επιχειρησιακές πιστώσεις – x Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων – ¨ Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω: Πιστώσεις ανάληψης υποχρεώσεων σε εκατ. ευρώ (τρία δεκαδικά ψηφία) Να προσδιοριστούν οι στόχοι και τα αποτελέσματα ò || || || Έτος N || Έτος N+1 || Έτος N+2 || Έτος N+3 || Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || ΣΥΝΟΛΟ ΑΠΟΤΕΛΕΣΜΑΤΑ Τύπος[22] || Μέσο κόστος || Αρ. || Κόστος || Αρ. || Κόστος || Αρ. || Κόστος || Αρ. || Κόστος || Αρ. || Κόστος || Αρ. || Κόστος || Αρ. || Κόστος || Συνολικός αριθμός || Συνολικό κόστος ΕΙΔΙΚΟΣ ΣΤΟΧΟΣ αριθ. 1[23] ... || || || || || || || || || || || || || || || || - Αποτέλεσμα || || || || || || || || || || || || || || || || || || - Αποτέλεσμα || || || || || || || || || || || || || || || || || || - Αποτέλεσμα || || || || || || || || || || || || || || || || || || Υποσύνολο για τον ειδικό στόχο αριθ. 1 || || || || || || || || || || || || || || || || ΕΙΔΙΚΟΣ ΣΤΟΧΟΣ ΑΡΙΘ. 2 ... || || || || || || || || || || || || || || || || - Αποτέλεσμα || || || || || || || || || || || || || || || || || || Υποσύνολο για τον ειδικό στόχο αριθ. 2 || || || || || || || || || || || || || || || || ΣΥΝΟΛΙΚΟ ΚΟΣΤΟΣ || || || || || || || || || || || || || || || || 3.2.3. Εκτιμώμενες επιπτώσεις στις πιστώσεις διοικητικού χαρακτήρα 3.2.3.1. Περίληψη – ¨ Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα – X Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω: εκατομμύρια ευρώ (με τρία δεκαδικά ψηφία) || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || Έτος 2021 || ΣΥΝΟΛΟ ΤΟΜΕΑΣ 5 του πολυετούς δημοσιονομικού πλαισίου || || || || || || || || Ανθρώπινο δυναμικό || 0,3 || 0,3 || 0,3 || 0,3 || 0,3 || 0,3 || 0,3 || 2,1 Λοιπές διοικητικές δαπάνες || 0,26 || 0,06 || 0,06 || 0,06 || 0,06 || 0,06 || 0,06 || 0,62 Υποσύνολο ΤΟΜΕΑ 5 του πολυετούς δημοσιονομικού πλαισίου || 0,56 || 0,36 || 0,36 || 0,36 || 0,36 || 0,36 || 0,36 || 2,72 Υποσύνολο εκτός του ΤΟΜΕΑ 5[24] του πολυετούς δημοσιονομικού πλαισίου || || || || || || || || Ανθρώπινο δυναμικό || || || || || || || || Λοιπές δαπάνες διοικητικού χαρακτήρα || || || || || || || || Υποσύνολο εκτός του ΤΟΜΕΑ 5 του πολυετούς δημοσιονομικού πλαισίου || || || || || || || || ΣΥΝΟΛΟ || 0,56 || 0,36 || 0,36 || 0,36 || 0,36 || 0,36 || 0,36 || 2,72 Οι απαιτούμενες πιστώσεις για ανθρώπινους πόρους θα καλυφθούν από τις πιστώσεις της ΓΔ που έχουν ήδη διατεθεί στη διαχείριση της δράσης και/ή έχουν ανακατανεμηθεί στο εσωτερικό της ΓΔ και οι οποίες θα συμπληρωθούν, κατά περίπτωση, με πρόσθετα κονδύλια που ενδέχεται να διατεθούν στην αρμόδια για τη διαχείριση της δράσης ΓΔ στο πλαίσιο της ετήσιας διαδικασίας κατανομής και λαμβανομένων υπόψη των δημοσιονομικών περιορισμών. 3.2.3.2. Εκτιμώμενες ανάγκες σε ανθρώπινους πόρους – ¨ Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων. – X Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω: Εκτίμηση η οποία πρέπει να εκφράζεται σε μονάδες ισοδυνάμων πλήρους απασχόλησης || Έτος 2015 || Έτος 2016 || Έτος 2017 || Έτος 2018 || Έτος N  Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) || || XX 01 01 01 (Έδρα και γραφεία αντιπροσωπείας της Επιτροπής) || 2,5 || 2,5 || 2,5 || 2,5 || 2,5 XX 01 01 02 (Αντιπροσωπείες) || || || || || XX 01 05 01 (Έμμεση έρευνα) || || || || || 10 01 05 01 (Άμεση έρευνα) || || || || ||  Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)[25] || XX 01 02 01 (CA,SNE, INT από το «συνολικό κονδύλιο») || || || || || XX 01 02 02 (ΣΥ, ΤΥ, ΑΕΕ, ΠΠ και ΝΕΑ στις αντιπροσωπείες) || || || || || XX 01 04 εε[26] || - στην έδρα || || || || || - αντιπροσωπείες || || || || || XX 01 05 02 (ΣΥ, ΑΕΕ, ΠΠ – Έμμεση έρευνα) || || || || || 10 01 05 02 (ΣΥ, INT, ΑΕΕ - άμεση έρευνα) || || || || || Άλλες γραμμές του προϋπολογισμού (να προσδιοριστούν) || || || || || ΣΥΝΟΛΟ || 2,5 || 2,5 || 2,5 || 2,5 || 2,5 20 είναι ο τομέας πολιτικής ή ο σχετικός τίτλος του προϋπολογισμού. Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί στη διαχείριση της δράσης και/ή που έχει ανακατανεμηθεί στο πλαίσιο της ίδιας ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που μπορεί να διατεθούν στην αρμόδια για τη διαχείριση της δράσης ΓΔ στο πλαίσιο της ετήσιας διαδικασίας χορήγησης και με βάση τους δημοσιονομικούς περιορισμούς. Περιγραφή των προς εκτέλεση καθηκόντων: Μόνιμοι και έκτακτοι υπάλληλοι || Η εκπόνηση και εφαρμογή εγχειριδίου για τις δημόσιες συμβάσεις θα μπορούσε να απαιτήσει 1 ισοδύναμο πλήρους απασχόλησης (ΙΠΑ) για μια σειρά διαδοχικών ετών. Επιπλέον, ο κανονισμός θα χρειαζόταν 1,5 ΙΠΑ για να ασχοληθεί με τις προς εφαρμογή κατευθυντήριες γραμμές. Εξωτερικό προσωπικό || 3.2.4. Συμβατότητα με το ισχύον πολυετές δημοσιονομικό πλαίσιο – X Η πρόταση/πρωτοβουλία είναι συμβατή με τον ισχύον πολυετές δημοσιονομικό πλαίσιο. – ¨ Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου. Να εξηγηθεί ο απαιτούμενος αναπρογραμματισμός με τον προσδιορισμό των σχετικών γραμμών του προϋπολογισμού και των αντίστοιχων ποσών. – ¨ Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου[27]. Να εξηγηθεί η ανάγκη, με προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών. 3.2.5. Συμμετοχή τρίτων μερών στη χρηματοδότηση – Η πρόταση/πρωτοβουλία δεν προβλέπει συγχρηματοδότηση από τρίτα μέρη. – Η πρόταση/πρωτοβουλία προβλέπει τη συγχρηματοδότηση που εκτιμάται κατωτέρω: Πιστώσεις σε εκατ. ευρώ (με 3 δεκαδικά ψηφία) || Έτος N || Έτος N+1 || Έτος N+2 || Έτος N+3 || Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || Σύνολο Να προσδιοριστεί ο φορέας συγχρηματοδότησης || || || || || || || || ΣΥΝΟΛΟ συγχρηματοδοτούμενων πιστώσεων || || || || || || || || 3.3. Εκτιμώμενες επιπτώσεις στα έσοδα – X Η πρόταση/πρωτοβουλία δεν έχει δηµοσιονοµικές επιπτώσεις στα έσοδα. – ¨ Η πρόταση/πρωτοβουλία έχει τις ακόλουθες δηµοσιονοµικές επιπτώσεις: ¨ στους ιδίους πόρους ¨ στα διάφορα έσοδα εκατομμύρια ευρώ (με τρία δεκαδικά ψηφία) Γραμμή εσόδων του προϋπολογισμού: || Διαθέσιμες πιστώσεις για το τρέχον οικονομικό έτος || Αντίκτυπος της πρότασης/πρωτοβουλίας[28] Έτος N || Έτος N+1 || Έτος N+2 || Έτος N+3 || Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) Άρθρο …………. || || || || || || || || Για τα διάφορα έσοδα «για ειδικό προορισμό», να προσδιοριστεί(-ούν) η(οι) γραμμή(-ές) δαπανών του προϋπολογισμού που έχει(-ουν) επηρεαστεί. Να προσδιοριστεί η μέθοδος υπολογισμού του αντικτύπου στα έσοδα. [1] «Ένοπλες ομάδες και δυνάμεις ασφαλείας», όπως ορίζονται στο παράρτημα ΙΙ των «Κατευθυντήριων γραμμών του ΟΟΣΑ» (ΟΟΣΑ (2013), Κατευθυντήριες γραμμές ΟΟΣΑ για τη δέουσα επιμέλεια όσον αφορά την υπεύθυνη διαχείριση των αλυσίδων εφοδιασμού ορυκτών από περιοχές που πλήττονται από συγκρούσεις και περιοχές υψηλού κινδύνου: Δεύτερη έκδοση, OECD Publishing. http://dx.doi.org/10.1787/9789264185050-en. [2] Ο αμερικανικός νόμος Dodd-Frank ορίζει ως «ορυκτά από ζώνες συγκρούσεων» τον κολουμβίτη-τανταλίτη ή κολτάνιο (το μετάλλευμα από το οποίο εξάγεται το ταντάλιο)· τον κασσιτερίτη (το μετάλλευμα από το οποίο εξάγεται ο κασσίτερος)· τον χρυσό· τον βολφραμίτη (το μετάλλευμα από το οποίο εξάγεται το βολφράμιο ή τα παράγωγά του, τα οποία χρηματοδοτούν συγκρούσεις στη Λαϊκή Δημοκρατία του Κονγκό, την Αγκόλα, το Μπουρούντι, τη Δημοκρατία της Κεντρικής Αφρικής, τη Δημοκρατία του Κονγκό, τη Ρουάντα, το Νότιο Σουδάν, την Τανζανία, την Ουγκάντα και τη Ζάμπια. [3] Σύνοδος κορυφής των ηγετών της G8 στο Lough Erne, Aνακοινωθέν, παράγραφος 40, 18 Ιουνίου 2013. [4] Αντίστοιχα: Αγορές βασικών εμπορευμάτων και πρώτες ύλες, COM(2011) 25 final και Εμπόριο, μεγέθυνση και ανάπτυξη, COM(2012) 22 final. [5] Κατευθυντήριες γραμμές ΟΟΣΑ για τη δέουσα επιμέλεια όσον αφορά την υπεύθυνη διαχείριση των αλυσίδων εφοδιασμού ορυκτών από περιοχές που πλήττονται από συγκρούσεις και περιοχές υψηλού κινδύνου: Δεύτερη έκδοση, OECD Publishing (ΟΟΣΑ (2013). http://dx.doi.org/10.1787/9789264185050-en. [6] Κατευθυντήριες γραμμές του ΟΟΣΑ για τις πολυεθνικές επιχειρήσεις, ΟΟΣΑ, έκδοση 2011. [7] Κατευθυντήριες αρχές για τις επιχειρήσεις και τα ανθρώπινα δικαιώματα, Υπάτη Αρμοστεία των Ηνωμένων Εθνών για τα Ανθρώπινα Δικαιώματα, Νέα Υόρκη και Γενεύη, 2011. [8] Η Πρωτοβουλία για τις πρώτες ύλες – κάλυψη των ουσιωδών αναγκών μας για ανάπτυξη και απασχόληση στην Ευρώπη, COM(2008) 699. [9] Αγορές βασικών εμπορευμάτων και πρώτες ύλες, COM(2011) 25 FINAL. [10] Εμπόριο, μεγέθυνση και ανάπτυξη, COM(2012) 22 FINAL. [11] Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13). [12] «Ένοπλες ομάδες και δυνάμεις ασφαλείας», όπως ορίζονται στο παράρτημα ΙΙ των κατευθυντήριων γραμμών ΟΟΣΑ για τη δέουσα επιμέλεια όσον αφορά την υπεύθυνη διαχείριση των αλυσίδων εφοδιασμού ορυκτών από περιοχές που πλήττονται από συγκρούσεις και περιοχές υψηλού κινδύνου: Δεύτερη έκδοση, OECD Publishing (OECD (2013). http://dx.doi.org/10.1787/9789264185050-en. [13] Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1). [14] Κατευθυντήριες γραμμές ΟΟΣΑ για τη δέουσα επιμέλεια όσον αφορά την υπεύθυνη διαχείριση των αλυσίδων εφοδιασμού ορυκτών από περιοχές που πλήττονται από συγκρούσεις και περιοχές υψηλού κινδύνου: Δεύτερη έκδοση, OECD Publishing (OECD (2013), http://dx.doi.org/10.1787/9789264185050-en. [15] ΔΒΔ: διαχείριση βάσει δραστηριοτήτων – ΠΒΔ: προϋπολογισμός βάσει δραστηριοτήτων. [16] Όπως αναφέρεται στο άρθρο 54 παράγραφος 2 στοιχείο α) ή β) του δημοσιονομικού κανονισμού. [17] ΔΠ = διαχωριζόμενες πιστώσεις / ΜΔΠ = μη διαχωριζόμενες πιστώσεις [18] ΕΖΕΣ: Ευρωπαϊκή Ζώνη Ελεύθερων Συναλλαγών. [19] Υποψήφιες χώρες και, κατά περίπτωση, δυνάμει υποψήφιες χώρες των Δυτικών Βαλκανίων. [20] Το έτος N είναι το έτος έναρξης εφαρμογής της πρότασης/πρωτοβουλίας. [21] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα. [22] Τα αποτελέσματα αφορούν τα προϊόντα και τις υπηρεσίες που θα παρασχεθούν (π.χ.: αριθμός ανταλλαγών σπουδαστών που χρηματοδοτήθηκαν, αριθμός km αυτοκινητοδρόμων που κατασκευάστηκαν, κ.λ.π.). [23] Όπως περιγράφεται στο σημείο 1.4.2. «Ειδικός(-οί) στόχος(-οι)…» [24] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα. [25] CA = Συμβασιούχος υπάλληλος, LA = Τοπικός υπάλληλος, SNE = Αποσπασμένος εθνικός εμπειρογνώμονας, INT = Προσωρινό προσωπικό, JED = Νεαρός εμπειρογνώμονας σε αντιπροσωπεία. [26] Επιμέρους ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»). [27] Βλ. σημεία 19 και 24 της διοργανικής συμφωνίας (για την περίοδο 2007-2013). [28] Όσον αφορά τους παραδοσιακούς ιδίους πόρους (δασμούς, εισφορές ζάχαρης), τα αναγραφόμενα ποσά πρέπει να είναι τα καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης. ΠΑΡΑΡΤΗΜΑ I Κατάλογος των ορυκτών και μετάλλων στο πλαίσιο του πεδίου εφαρμογής του κανονισμού που έχουν ταξινομηθεί στη συνδυασμένη ονοματολογία Κωδικός ΣΟ || Περιγραφή προϊόντος 2609 00 00 || Μεταλλεύματα κασσιτέρου και συμπυκνώματα 2611 00 00 || Μεταλλεύματα βολφραμίου και συμπυκνώματα 2615 90 00 || Μεταλλεύματα τανταλίου και συμπυκνώματα 2616 90 00 || Μεταλλεύματα χρυσού και συμπυκνώματα 2825 90 40 || Οξείδια και υδροξείδια του βολφραμίου 2849 90 30 || Καρβίδια του βολφραμίου 2849 90 50 || Καρβίδια του τανταλίου 7108 || Χρυσός, ακατέργαστος ή σε ημικατεργασμένες μορφές ή σε σκόνη 8001 || Κασσίτερος, ακατέργαστος 8003 00 00 || Δοκοί, ράβδοι, μορφοράβδοι και σύρματα από κασσίτερο 8007 00 || Κασσίτερος, άλλα είδη 8101 10 00 || Βολφράμιο, σκόνη 8101 94 00 || Βολφράμιο, σε ακατέργαστη μορφή, στο οποίο περιλαμβάνονται και οι ράβδοι που παίρνονται απλώς με θερμοσυσσωμάτωση 8101 96 00 || Σύρμα από βολφράμιο 8101 99 || Βολφραμίου ράβδοι, εκτός εκείνων που λαμβάνονται απλώς με θερμοσυσσωμάτωση, είδη με καθορισμένη μορφή, ελάσματα, ταινίες και φύλλα και άλλα είδη, 8103 20 00 || Ταντάλιο, σε ακατέργαστη μορφή, στο οποίο περιλαμβάνονται και οι ράβδοι που παίρνονται απλώς με θερμοσυσσωμάτωση· σκόνες 8103 90 || Τανταλίου ράβδοι, εκτός εκείνων που λαμβάνονται απλώς με θερμοσυσσωμάτωση, είδη με καθορισμένη μορφή, σύρμα, ελάσματα, ταινίες και φύλλα και άλλα είδη, || ΠΑΡΑΡΤΗΜΑ II Κατάλογος των υπεύθυνων μεταλλουργείων και εγκαταστάσεων εξευγενισμού όπως αναφέρεται στο άρθρο 8 Στήλη Α: || Επωνυμία μεταλλουργείων ή εγκαταστάσεων εξευγενισμού σε αλφαβητική σειρά Στήλη Β: || Διεύθυνση του μεταλλουργείου ή της εγκατάστασης εξευγενισμού Στήλη Γ: || (*) δείκτης, εάν το μεταλλουργείο ή η εγκατάσταση εξευγενισμού προμηθεύεται ορυκτά από περιοχές που πλήττονται από συγκρούσεις ή περιοχές υψηλού κινδύνου A || B || Γ ΠΑΡΑΡΤΗΜΑ III Κατάλογος των αρμόδιων αρχών των κρατών μελών όπως αναφέρεται στο άρθρο 9 Στήλη Α: || Ονομασία των κρατών μελών σε αλφαβητική σειρά Στήλη Β: || Ονομασία της αρμόδιας αρχής Στήλη Γ: || Διεύθυνση της αρμόδιας αρχής A || B || Γ